open-index/open-wikipedia-markdown huggingface dataset:
烏龍波

**烏龍波**，又可以講成**擺烏龍**，係足球術語之一，意思係解當一場賽事進行期間，一個球員唔小心將個波送咗入自己嘅龍門而令到己方球隊失波。家陣好多講波佬都會將烏龍波通俗咁講成「**擺老烏**」或者「**送大禮**」。

做出呢種失誤嘅多數係返去自己龍門前回防嘅球員，有時為咗即時化解敵方密集嘅攻勢，守方球員諗住用頭或者用腳解圍，點知判斷錯誤變成將個波改變方向飛入龍門，令到自己方面嘅守門員欲救無從而失波，呢個擺烏龍嘅情況係最普遍。

但有時誤會亦都會存在喺己方嘅球員同守門員之間，例如守方球員以為己方嘅門將喺自己後面，諗住輕鬆將個波撐龍舟畀佢，點知原來個門將唔為意接唔到而畀個波漏入龍門。有個關於誤會嘅實例發生喺2006年FIFA世界盃足球賽其中一場英格蘭嘅賽事入面，後防球員加利尼維利諗住後防冇晒威脅，於是喺大禁區角位外將個波大腳回後畀門將羅賓遜，點知羅賓遜出嚟諗住用腳輕鬆將個滾地波控定之際，個波突然俾草頭彈高避過咗佢隻腳，一路彈下彈下噉碌入龍門，令到英格蘭無端端失咗一球畀對手。

另外一個英超嘅經典烏龍波發生喺阿士東維拉嘅守門員安格文身上，當時後防球員美爾寶喺龍門右邊界外大力噉掟返個界外球入去畀安格文，點知安格文伸腳想接波時個波輕輕點一點佢隻腳後繼續彈入龍門，佢失波之後直頭無晒表情，重俾衝入球場嘅對方球迷（伯明翰球迷）拍佢塊面嚟嘲笑，成為當時英超球壇一單笑話。

當然烏龍波都可以係守門員自己一個人造成，不過例子就比較少。
烏龍

**[[烏龍]]**喺粵語入面係一個人唔小心，可能關於做錯嘢、講錯話、認錯人等地噉解。佢可以係：

*烏龍波，球賽術語
*烏龍茶，茶類飲品
*烏龍麪，即係烏冬
微軟

（，，）係美國同全球最大嘅軟件公司，喺1975年由比爾蓋茨（連續十三年世界首富）同保羅艾倫創辦。

佢編寫嘅視窗作業系統（Windows）至今已成為世界上最多人用嘅電腦操作介面之一。

## 出面網頁
* 微軟官方網站
* 微軟官方網站
嘅

**嘅**，虛字之一，見於廣東話。馬建忠寫文通，就歸入介字一類，介於實字中間。有說以英文文法為借喻，似英文屈折，話佢如英字屈折後綴，改變字性。之不過廣東話為獨立語，而非屈折語，文法類型唔同，純屬借喻。

以前唔少借「**既**」來寫。「既」本義都算幾常用，為咗唔撞，旁加口部寫成「嘅」。之不過，無論「既」定「嘅」，皆為借字。嘅本身讀慨，皆因「嘅」為「慨」異字。嘅並非廣東話獨有，廣東、廣西、福建、江西等地嘅話都有類似，之不過寫法各異。甚至文言之中藏有類似。「嘅」個來源，為學者所研究。當中一說為「個」字轉音，皆因換做「個」字，大多數意思都通。

佢用法似文言個之，官話個的，吳語個个字。然而用法有別。「嘅」個用法，無文言「之」用途咁多。無官話「的」出現得咁頻繁。「嘅」喺廣東話並非必須，大多時實字直接駁埋。然時有時直駁有歧義，就借「嘅」釐清。然而依個功用，大多數量字代替。另一用用來強調歸屬。擺喺實字同句讀尾作結，當做助字。

## 字
「嘅」個寫法，可見於一八五六年，䘙三畏所寫本英華分韻撮要。書中寫喺一百四十五版，字編號一百七十八。

嘅有佢原本意思，同「慨」。詩有首中谷有蓷，「中谷有蓷、暵其乾矣。有女仳離、嘅其嘆矣。嘅其嘆矣、遇人之艱難矣。」嘅嘆就出自依首。說文亦都有寫，「嘅、嘆也。从口旣聲。詩曰、嘅其嘆矣。」

## 本字
本字假說，主要有二。一為「其」，二為「個」。「其」字說亦包古字「丌」同化字「忌」。

### 其
「其」字說可以見於康熙字典。由古籍之中考據。
*其、〔古文〕丌亓。
*又集韻韻會、居吏切。
*正韻、吉器切，𠀤音寄。
*韻會、語已辭。
*詩檜風、彼其之子。通作記。
*禮表記引詩彼記之子。又通己。
*左傳襄二十七年引詩彼己之子。
*又韻會或作忌。
*詩鄭風叔善射忌。

亦即其字又會寫做記、己、忌。故此其字用法相合，本字或為「其」。

### 個
「個」，本為「个」，後寫「箇」，再俗寫成「個」，另外亦有寫「介」。个，可以講人數，一人曰一个，之後亦講物數。個為人與物數數用。

廣東話有用量字以連繫實字。亞福件衫，亞壽條褲，狗個藪，貓個兜。「個」「嘅」音近，「個」可能化成「嘅」，變成介字、助字。咁亦唔獨廣東話，華南普偏有咁現象。

### 同官話比較
官話「的」字，中古寫法有「底」。成日用來同廣東話「嘅」相比。然而廣東話「嘅」，無官話「的」用得咁頻。官話有以「的」相連實字，廣東話會直接相連，或者結構完全唔同。

例如，官話「很大的風」，廣東話會話「好大風」。官話「美麗的手」，廣東話「靚手」。官話「你的名字」，廣東話「你個名」。官話「他的狗」，廣東話「佢隻狗」。官話「我的最後的手段」，廣東話「我最尾手段」。官話「幸福的婚姻」，廣東話可以寫「幸福婚姻」，然而亦可成句「婚姻幸福」。故此「嘅」無官話「的」咁頻，皆因習慣上可以唔現形，或者有其他字代替。

順帶一題，廣東話「啲」亦有類似用處。「樹上啲葉」、「你啲衫」。

## 攷
什葉派

**什葉派**，音譯自阿拉伯話，又可以寫做、（阿拉伯話： **'），係[[伊斯蘭教]]第二大派系。最初係[[阿里·伊本·艾比·塔里布]]追隨者所組成嘅一個叫[[阿里黨人]]嘅政治組織，佢哋認為只有出身[[哈希姆家族]]嘅阿里同埋佢嘅後裔先算係[[穆罕默德]]合法承繼人，「什葉」個意思，正正就係咁解，即係「追隨者」，而且係專指阿里·本·艾比·塔里布嘅追隨者。

什葉派有好多分支，其中最多人一派係[[十二伊瑪目派]]（al-Ithnā‘īLiyyah），呢派又叫做中間派，通常講什葉派多數都係指呢一派。另外重有[[伊斯馬儀派]]（al-Ismā‘īliyyah）、[[宰德派]]（al-Zaydiyyah）、[[極端派]]（al-Ghulāh）等等。

而家嚟計，什葉派主要分佈喺[[西亞]]同[[東南亞]]地區，例如[[伊朗]]、[[巴基斯坦]]、[[印度]]、[[伊拉克]]、[[阿塞拜疆]]、[[阿富汗]]，而全世界大約有一千三百到一千九百萬什葉派[[穆斯林]]。

== 起源 ==
661年阿里被刺殺死咗之後，由佢個仔[[哈桑·伊本·阿里|哈桑]]繼任[[哈里發]]，但哈桑喺[[穆阿維葉]]利誘之下放棄哈里發職位，穆阿維葉繼任哈里發之後開創咗[[倭馬亞王朝]]。680年阿里二仔[[侯賽因·伊本·阿里|侯賽因]]喺[[阿里黨人]]支持下發動武力起義，但係畀伍麥葉王朝軍隊殺死，之後呢班人再經過幾次起義失敗之後，佢哋就開始由一個政治組織，演變成一個宗教派系，亦即係「**什葉派'''」。

## 主要派別
### 十二伊瑪目派
### 伊斯馬儀派
### 宰德派
### 卡爾瑪特派
### 德魯茲派
### 穆斯塔爾派
### 凱桑派
### 阿拉維派

### 阿赫里哈克派

## 基本主張
### 教法

## 參考


### 主要參考書
* 《伊斯蘭教》 金宜久著 宗教文化出版社 ISBN 7801230868/G29
* 《伊斯蘭教小辭典》 上海辭書出版社 ISBN 7532620336/B78
* 《什葉派　現代伊斯蘭主義的興起》 吳冰冰者 中國社會科學出版社 ISBN 7500442424
* 《亞拉伯通史》 商務印書館 ISBN 710001865X


## 出面網頁
* Roshd Islamic - Shia Website
北京國家體育場

**北京國家體育場**，又嗌**鳥巢**，係中國北京一體育場，亦係2008年夏季奧林匹克運動會嘅比賽主場館，喺朝陽區嘅奧林匹克公園入面，開幕同閉幕典禮都會喺呢度搞。場館設計係喺2002年經過北京市規劃委員會所搞嘅一個全球性招標而嚟，由瑞士建築師赫爾佐格和德梅隆（Herzog & de Meuron）同北京建築設計研究院合作設計嘅「鳥巢」贏咗而落實興建。呢個露天大型運動場面積25.8萬平方米，用地面積20.4萬平方米。可以坐十萬人，其中二萬個係臨時座位，奧運完咗之後，可以坐8萬人，可以搞一啲大型運動比賽。

## 舉辦過嘅比賽同活動
*2008年8月8號晚黑：第29屆夏季奧運開幕式
*2008年11月：美版The Amazing Race第14季第10站賽事喺呢度舉辦。
*2010年8月8號晚黑：北京國安對陣巴塞隆拿嘅足球比賽。
*2016年7月8號：深圳衛視版The Amazing Race第3季第1站賽事喺呢度舉辦。
*2022年2月4號晚黑：第24屆冬季奧運開幕式

## 附近嘅交通
;地鐵
*：奧林匹克公園站、奧體中心站
*：奧林匹克公園站
;巴士
北辰橋西站、國家體育場東站、北辰東路站、國家體育館站、北辰西橋北站、國家體育場東站、亞運村站、洼里南口站、豹房西站、安翔北路東口站

## 睇埋
* 國家游泳中心（俗稱「水立方」）

## 攷

類:北京運動場
類:北京市朝陽區
類:北京奧運村
海拔

**海拔**即係某地同平均海平面嘅高度差，多數時候用米來計算，有時會用英尺來計算。

地球表面海拔嘅最高點係珠穆朗瑪峰，海拔為8844.43米。最低點就係馬里亞納海溝-10911米。

## 睇埋
*氣溫垂直遞減率

## 參考
光圈

**光圈**係用嚟調較感光元件嘅吸光量。**光圈**越大吸嘅光越多。如果想影微距嘅嘢用大尐嘅光圈可以做到淺景深嘅效果。除左**光圈**會影響吸光量之外快門都係一個重要嘅因素。
Chevalley自同構

**Chevalley自同構**係半單李代數（或Kac-Moody代數）嘅一種基本自同構。

設 ei、fi、hi 係半單李代數 g 嘅生成元，
咁影射
*ei |---> -fi
*fi |---> -ei
*hi |---> -hi
產生 g 嘅一支自同構，我哋叫渠做**Chevalley自同構**。

## 註


## 參攷
*p.27, Mikhail Finkelberg(1993): "Fusion Categories", Thesis, Harvard.
伊斯蘭教史

**伊斯蘭教史**係指喺7世紀亞拉伯半島興起嘅一個宗教嘅歷史。

## 背景
伊斯蘭教喺7世紀亞拉伯半島興起，不過喺未興起之前，亞拉伯社會主要係以血緣關係嘅氏族制社會，由唔同嘅氏族組成唔同嘅部落，而每個部落就等如一個社會，部落同部落之間唔存在任何利害關係，對於佢哋嚟講，外人就即係等如敵人。所以喺5世紀到7世紀初，部落同部落之間經常發生戰爭，而好多英雄故事就喺咁嘅背景之下流傳起嚟，所以呢個時期又叫做英雄時代，不過亦有人叫呢個時期做愚昧時期，但係呢啲部落間嘅戰爭，亦令氏族制開始起咗變化，為咗令部落壯大，部落同部落之間開始結盟，慢慢令部落嘅組成由血緣演變成以地域為基礎，一啲細嘅部落亦為咗自身安全而投靠大部落之下，於是開始有大規模嘅民族融合。

而當時喺麥加，住咗一班叫古來氏人嘅部落，由於麥加地理環境啱啱接連幾個唔同嘅主要國家，令麥加成為當時經濟中心，而古來氏人亦因為咁而由遊牧變成定居，開始做生意，而「古來氏」正正就係從事貿易獲得利益咁解。由於麥加獨特地理位置，亦令佢對內對外都成為亞拉伯一個經濟中心，古來氏人通過對外做生意吸收唔同智識，同時又通過婚姻或者武力等手段，令其他部落變成自己人，古來氏人因為咁而變成亞拉伯最強大嘅部落，亦令麥加成為一個好繁榮嘅商業中心。
除咗古來氏人之外，其實仲有好多有好勢力嘅部落，好似有一個麥赫祖姆族，因為同波斯做生意而成為其中一個最富裕嘅氏族，另外其他唔同嘅部落，都為咗壟斷利益而不擇手段，壟斷之下造成貧富懸殊，而競爭又造成好多暴力，結果出現好多社會問題同矛盾。

## 穆罕默德

而穆罕默德就係喺咁嘅背景之下成長，喺佢40歲嗰年去咗麥加城北希拉山一個山洞靜修，突然收到啟示，話叫佢要負責制止罪惡，之後佢就開始傳教。

## 發展

### 體制

## 傳播

### 近現代伊斯蘭教

## 古籣經形成

## 聖訓形成

## 21世紀伊斯蘭概況

## 參考


### 主要參考書
*《伊斯蘭教》 金宜久著 宗教文化出版社 ISBN 7801230868/G29
*《亞拉伯通史》 商務印書館 ISBN 710001865X
局部系統

幾何學入面，**局部系統**(*local system*)即係局部常值嘅層(*[[:en:locally constant sheaf]]*)；咁即係話，渠係一層，其中層結構畀嘅限制影射(*restriction maps*)都係恆等影射。

如果我地攞咗一舊向量叢，而且響上面定義一個平坦聯絡(:en:flat connection)，咁啲局部平截面(*flat local sections*)所構成嘅層就係一局部系統。

局部系統嘅單值化monodromy研究，係好多數學課題嘅基本問題。
柴咲幸

**柴崎 幸**（），喺日本東京豐島區出世，Stardust promotion旗下藝人，係一個日本女演員、歌手，屬於日本環球音樂公司。

柴崎幸14歲嗰陣畀星探發掘，演過唔少電視節目同廣告。響2000年佢拍深作欣二嘅電影《大逃殺》，觀眾開始注意佢。之後憑《Go!大暴走》一片贏到超過十個新人賞，演技得到認同，喺東南亞同歐美地區都有唔少影迷。 

藝名係嚟自漫畫《少女ケニヤ》。柴崎幸14歲嗰陣鍾意川上潤子（）嘅漫畫《少女ケニヤ》，所以將女主角「柴崎紅」（日文發音同「柴咲コウ」一樣）個名改做自己個藝名。2004年開始，柴崎幸因為同妻夫木聰合作拍《Orange Days》（橙色歲月）而傳出緋聞。

## 唱片
### 細碟
*《Trust my feelings》（2002）
*《月之點滴（）》（2003，以RUI名義）
*《不眠的夜、不眠的夢（）》（2003）
*《只有回憶太難過（）》（2003）
*《いくつかの空》（2004）
*《かたち　あるもの》（2004）
*《色戀粉雪》（2005）
*《Glitter》（2005）
*《Sweet Mom》（2005）
*《影》（2006）
*《invitation》（2006）
*《actuality》（2006）
*《at home》（2007）
*《ひと恋めぐり》（2007）
*《Prism》（2007）

### 大碟
* 『蜜』（2004）
* 『一人遊戲（）』（2005）
* 『嬉嬉♥（♥）』（2007）
* 『The Back Best』（2008）
* 『The Single Best』（2008）

## 做過嘅戲
### 電視連續劇
*《PS我很好，俊平》（1999）
*《傳說中的教師》（2000）
*《怪醫黑傑克》（2000）
*《另一個天堂》（2000）
*《學校怪談・春之怪物特別版》（2001）
*《永田町》（2001）
*《從天而降一億顆星星》（2002）
*《夢想加州》（2002）
*《戀愛偏差值》（2002）
*《心理醫生恭介》（2002）
*《五島醫生診療所》（2003）
*《GOOD LUCK》（2003）
*《Orange Days 橙色歲月》（2004）
*《五島醫生診療所特別篇》（2004）
*《五島醫生診療所2006》（2006）
*《神探伽俐略》（2007）

### 電影
*《大逃殺》（2000）
*《化妝師》（2001）
*《Soundtrack》（2001）
*《Go! 大暴走》（2001）
*《Drive》（2002）
*《黃泉回歸》（2003）
*《鬼來電》（2004）
*《在世界中心呼喚愛》（2004）
*《KOSE PRESENTS髮絲物語》（2005）
*《彩虹老人院（メゾン‧ド‧ヒミコ）》（2005）
*《日本沉沒》（2006）
*《縣廳之星》（2006）（港譯：星級大改造）
*《舞妓Haaaan》（2007）
*《怪俠多羅羅》（2007）
*《神探伽俐略 容疑者之獻身》（2008）

### CM
* Kose化妝品
* Pocky 系列
* Daihatsu（豐田汽車）
* Freixenet洋酒
* EPSON電腦打印機
* 味之素
* 任天堂「MOTHER3」 
* Volvic礦泉水
* Seiko（精工錶）Lukia系列
* Kumikyoku（組曲服裝系列）

### DVD
*『柴崎幸 / Single Clips』（2004）
*『髪からはじまる物語』（2005）

### 寫真集
*《KOU-柴崎幸 in GO 寫真集》 

## 註
柴咲コウ嘅中文寫做「柴崎幸」。佢個人本身使用嘅印章亦都刻為「柴崎幸」三個字


## 連出去
*經理人公司官方網站
*Stardust Promotion 經理人公司藝能3部
*柴崎幸官方網站（日本環球音樂公司）

類:日本女演員
伊斯蘭教派

**伊斯蘭教派**係喺伊斯蘭教入面分出嚟嘅各個唔同派系，喺穆罕默德建立伊斯蘭教時，原意係以伊斯蘭思想為中心統一亞拉伯半島，佢曾經講過要統一、唔好分裂呢啲教誨，喺《古蘭經》入面亦有咁講：「你們當全體堅持真主的繩索，不要分裂」(古蘭經3:103)。但喺穆罕默德死咗之後，由於佢並無指定承繼人，亦無講要點樣推舉領袖，結果社會上唔同嘅政治勢力都想爭做亞頭，另外唔同嘅穆斯林社團對教義理解同信仰實踐上嘅分歧，於是喺之後嘅發展入面，唔同嘅公社一直分裂出唔同嘅教派、教團出嚟。而為咗令呢啲分裂現象有一個信仰上合理嘅解釋，就傳咗一條聖訓話：「猶太人分七十一派，基督教分七十二派，所以我哋要分七十三派。」不過係咪真係有呢條聖訓一直受到質疑，因為分裂咗出嚟嘅教派根本無七十三派咁多，如果計埋支派又多過七十三派兩倍。無論如何，喺伊斯蘭教嘅歷史其實好清楚睇到，伊斯蘭社團嘅分裂，對成個教有極為深遠嘅影響。

伊斯蘭教派中比較主流有兩大教派，分別係遜尼派同什葉派。

## 遜尼派

**遜尼派**(亞拉伯話： **أهل السنة والجماعة**)，全名係「遜奈和大眾派」，意思係「遵守遜奈嘅人」，佢哋又叫自己做正統派，伊斯蘭教徒最多嘅一派。佢哋以《古蘭經》作為佈道、立法同行教嘅根據，喺9世紀制定咗一套四大學科，即係聖訓學、經注學、教法學同教義學四個學科系統出嚟。後來因為對護教主義某啲觀點嘅爭論，又分出咗唔同嘅學派出嚟。

### 哈乃斐學派
### 馬立克學派
### 沙斐儀學派
### 罕百里學派
## 什葉派

**什葉派**(或、(亞拉伯話  **')，意思係「追隨者」，最初係[[阿里·伊本·艾比·塔里卜|阿里]]追隨者所組成嘅一個叫[[阿里黨人]]嘅政治組織，後來演變成一個宗教派系，亦即係「**什葉派**」。呢一派強調《[[古蘭經]]》並唔係一般人可以理解，只有神智超群嘅[[伊瑪目]]先睇得明，佢哋有自己一套四大聖訓集。呢派主要分佈喺[[伊朗]]、[[伊拉克]]、[[巴基斯坦]]、[[印度]]、[[也門]]，[[中國]][[新疆]]亦有好少[[什葉派]][[穆斯林]]。

=== 十二伊瑪目派 ===
===伊斯馬儀派===
=== 裁德派 ===


**裁德派**(Zaydiyyah)係喺8世紀第三[[伊瑪目]][[侯賽因]]個孫[[裁德.本.亞里]]嘅擁護者組成，佢哋反對指定[[伊瑪目]]世襲，容許有幾個[[伊瑪目]]同時存在，而每個[[伊瑪目]]都可以有自己嘅領土同獨立嘅主權。佢哋又反對[[神秘主義]]，禁止[[蘇菲派]]，而家呢派主要喺[[也門]]地區盛行

=== 卡爾瑪特派 ===
===德魯茲派===
=== 穆斯塔爾派 ===
===凱桑派===
=== 阿拉維派 ===
===阿赫里哈克派===

== 蘇菲派 ==


**蘇菲派**或者叫蘇菲主義()，係伊斯蘭一個[[神秘主義]]派系，大約7世紀末產生出嚟。呢派思想受[[新柏拉圖主義]]、[[諾斯替主義]]、[[印度瑜伽派]]加埋好多外來思想影響而演變出嚟。佢哋通過冥想、靜思去達到人主合一境界。後來又有人話人主合一係無可能，最多只可以做到最接近真主嘅[[穆罕默德]]境界，於是喺18世紀又分咗「新蘇菲派」出嚟

=== 卡里達教團 ===
===蘇哈拉瓦迪教團===
=== 里法伊教團 ===
===契斯提教團===
=== 沙茲里教團 ===
===毛拉維教團===
=== 納合西班教團 ===
===比克塔西教團===

== 哈里哲派 ==

=== 阿扎里加派 ===
===納吉德派===
=== 易巴德派 ===
===蘇夫利葉派===
== 教義學派 ==
=== 蓋德爾派 ===
===穆爾吉亞派===
=== 穆爾太亦賴派 ===
===艾什爾里派===
=== 卡拉米葉派 ===
===賈卜里派===
=== 薩里姆派 ===
== 中國伊斯蘭教派 ==
=== 老派 ===
===白山派===
=== 門宦 ===

==== 哲合林耶 ====
====虎非耶====
==== 格底林耶 ====
====庫不林耶====
=== 伊合瓦里派 ===
===道堂派===
=== 理學派 ===
===依禪派===
== 光明派 ==
==極端派==


**極端派'''(al-Ghulāh)其實並唔係一個教派，只係伊斯蘭教自己對於一啲極端信仰作風行為嘅統稱，最初係指將亞拉當做人，或者比喻做人，又或者認為亞拉會以肉身形式出現等等，喺伊瑪目問題上亦有分歧。到咗9世紀初，一啲伊斯瑪儀派成日以暴力或者暗殺手段去對一啲小派，亦畀人叫做極端派，

## 參考


### 主要參考書
* 《伊斯蘭教》 金宜久著 宗教文化出版社 ISBN 7-80123-086-8/G29
* 《伊斯蘭教小辭典》 上海辭書出版社 ISBN 7-5326-2033-6/B78
麻美由真

**麻美由真**（麻美ゆま，）係日本一個AV女星，喺東京出世，曾經係S1同ALICE JAPAN旗下最紅嘅AV女星。佢身高158cm，體重43kg，三圍係96-58-88cm。

## 簡歷
麻美由真喺18歲就拍第一齣AV，未做AV演員之前做過泳裝女郎。憑住一對H-cup巨乳同清純嘅樣貌，一出道就做咗人氣AV女星。佢嘅作品試過5次（2005年11月、12月、2006年2月－4月）攞到全日本影碟出租率冠軍，出道唔夠半年就有份拍日劇《下北GLORY DAYS》，重響「MOODYZ年末大感謝祭2006」度贏埋最優秀女優賞。佢嘅興趣係收集香水，得閒會學英文同彈琴。

## 作品
### 出租用AV
* 激情ハードコア（2005年11月25日/ALICE JAPAN）
* 女尻（2005年12月30日/ALICE JAPAN）
* 顔面騎乗（2006年2月24日/ALICE JAPAN）
* 制服人形（2006年3月24日/ALICE JAPAN）

### 販賣用AV/全部S1出
* ギリギリモザイク SEX ON THE BEACH～南の島でパコパコ!（2006年3月7日）
* ギリギリモザイク 妄想的特殊浴場 本指名 麻美由真（2006年10月19日）
* ギリギリモザイク 無限絶頂！激イカセFUCK（2007年4月7日）
* ハイパーギリギリモザイク 特殊浴場TSUBAKI 貸切入浴料1億円（2007年5月3日）- 共演：蒼井空、吉沢明步、穂花、小川亞沙美、伊沢千夏、果梨、西野翔、遥惠、片瀬眞子、美優千奈、MO☆MO

### 電視劇
* 《下北GLORY DAYS》（2006年04－7月／NTV／小森美葉）

### 寫真集
* ASA‐YUMA―麻美由真寫真集（撮影：高橋生建，2005年12月，双葉社）

### 音樂
* 「Resolution」(CD + DVD，2008年1月23日)

## 連出去

*麻美由真網誌（日文）
政府廉租屋

**政府廉租屋**，全名**政府廉租屋計劃**（Government Low Cost Housing Scheme），係香港政府喺1962年至1973年推行嘅建屋計劃，由工務司署設計同埋起，起好之後由香港屋宇建設委員會負責管理。喺1973年，香港房屋委員會成立，政府廉租屋就歸入咗新成立嘅房委會管理，統一命名做「公共屋邨」，同時將所有前政府廉租屋邨同所有前屋建會屋邨列做「甲類屋邨」管理。

政府廉租屋嘅服務對象與徙置屋邨同屋建會廉租屋唔同，係為一啲入息低微唔合乎徙置資格，又唔合乎屋建會申請標準，住喺惡劣環境嘅人士提供穩定嘅居所。同徙置屋邨唔同，徙置屋邨主要安置受天災、火災、天台或山邊木屋清拆嘅民居，少啲審核入住人士，唔多理對居民嘅改動、加建或者霸住走廊等行為。相反，廉租屋要同當局申請先有得住，所以對各方面都有嚴格限制，包括門窗顏色設計、內籠間格、窗花鐵欄、電線、鐵閘安裝等等，都要統一。

最後一個建成嘅政府廉租屋邨位於白田，嗰條邨嘅情況較特別，佢作為政府廉租屋出租嘅樓，係採用第六型徙置大廈設計，政府因而將條邨命名為「白田政府新邨」。

## 大廈設計
政府廉租屋並冇好似徙置屋邨咁分多款，但可以以外貌同內部設施嚟分兩種，分別係共用廁格同擁有獨立廁所兩種。自1967年落成嘅牛頭角上邨開始，後期設計嘅政府廉租屋都採用右圖嘅款式，好似沙田坳邨、黃竹坑邨、元洲街邨等。

早期起嘅政府廉租屋，分為長型同單塔型，當中長型樓宇嘅公共廁所設喺大廈中間突出嘅部份，日後出現嘅第三型徙置大廈設計亦參照呢個設計，但徙置大廈設天台學校，政府廉租屋就冇。

後期起嘅政府廉租屋全部係長型設計，有升降機，但黃大仙上邨嘅東部五座同牛頭角上邨嘅第9至12座並冇獨立廁所，因此佢哋屬舊型同新型之間嘅過渡設計。將其他新型樓宇同埋同期起嘅第四至六型徙置大廈比較，政府廉租屋中間突出嘅樓梯位比徙置大廈短，窗同窗之間嘅距離睇落差唔多。由於後期設計嘅政府廉租屋樓宇，多數各座黐住，雖然各屋邨嘅大樓差唔多樣，但就會因應地盤大細作出唔同嘅安排，好似升降機大堂、樓梯嘅位置。從右面兩張圖片中，可見黃竹坑邨和元洲街邨雖然都係後期嘅設計，但樓梯嘅安排好唔同：黃竹坑邨第10座嘅樓梯喺大廈尾部，元洲街邨第六座嘅樓梯就喺大廈嘅中間。

就算政府廉租屋有升降機，但唔係停晒咁多層。好似元洲街邨第七座嘅兩組升降機咁，一組淨停地下，7樓同11樓，另一組就停4樓、8樓同12樓，大多數居民都要上落至少一層先返到屋企。

## 清拆
由於呢啲屋邨係喺1960至1970年代起，有關當局缺乏監管，甚至牽涉貪污，以至呢個時期嘅公共房屋偷工減料情況嚴重。去到1986年26座問題公屋醜聞揭發，唔合規格嘅公屋有唔少係政府廉租屋樓宇，例如葵芳邨第8、9、10同11座、葵興邨第3-5座、葵盛東邨第18同20座、黃竹坑邨第9座、白田邨第14，15同16座等。當時，房屋署開始大規模檢驗全港公屋結構，發現當時樓齡5年以上800幾座公屋，有超過400幾座不合格。因此喺1987年，行政局通過長遠房屋策略，喺2001年前將所有第三至六型公屋大廈（徙置屋邨）同政府廉租屋清拆重建。

隨住黃竹坑邨嘅九座樓（第1至8座、第10座）同埋葵盛東邨第12座被拆卸重建，政府廉租屋自此成為歷史。

## 政府廉租屋邨一覽

## 參考

## 睇埋
* 香港公共房屋
* 廉租屋邨
拓樸量子場論

**拓撲量子場論**（*Topological Quantum Field Theory, TQFT*）係數理物理嘅 一種範式、架構、概念，用範疇論嘅架構統一好幾種數學同物理嘅課題，探索其間千絲萬縷嘅關係；涉及嘅課題包括同調論、辛幾何、扭結論、低維幾何、共形場論。最初提出確切定義嘅人包括 Edward Witten、Graeme Segal同 Michael Atiyah。

## 定義

設
*d係正整數
*Λ係環
咁
*環Λ上嘅一隻**d維嘅拓樸量子場論** (TQFT) 由以下資料構成：
**每一光滑d維流形Σ， 畀佢一隻λ模Z(Λ)
**每一有邊光滑(d+1)維流形M（邊界就叫做∂M）， 畀佢響Z(∂M)入面嘅一元 Z(M)∊Z(∂M)
*呢啲資料要符合以下條件：
**Z要有函子性 (:en:functorial)
**Z 要係 involutary （自反？）嘅
**Z要係 multiplicative （積性？）嘅
－咁嘅係話：。。。

## 註

## 參攷
*Michael Atiyah (1989), 《Topological Quantum Field Theories》, Publications IHES ，1989年
擦鞋

**擦鞋**係一種行業，口語上又指奉承。

## 行業
喺以前嘅舊社會或者係現今某啲發展中國家，隨時喺街度見到一啲拎住擦鞋箱，膊頭搭住條毛巾嘅擦鞋從業員，當中以細路仔最多（所以又叫佢哋做「擦鞋仔」），只要畀少少錢（講緊可能只係搭程巴士嘅價錢）就可以將對鞋擦乾淨，好多要趕住去飲或者要見客嘅人，有名流紳士商行大班，亦都有普通打工嘅白領一族，當喺街度聽到有人大叫「擦鞋！擦鞋！Shine Shoe！Shine Shoe！」都樂意停低連鞋帶腳擺上個鞋架度畀擦鞋仔擦一擦。

### 生財工具
擦鞋者嘅謀生工具好簡單輕便，基本上會有一個簡陋嘅木箱，入面裝住有幾種顏色嘅鞋油、鞋蠟，重有鞋刷、海綿…等嘅用具，再加上一塊抹布用嚟打蠟，因為咁輕鬆方便，佢哋搵食就可以好流動，去到邊度都可以開工，尤其是喺一啲大酒店西餐廳附近，嗰度分分鐘有好多商賈大班紳士淑女出入，遇着啲闊佬手鬆鬆隨時有多啲貼士醒，到時咁多同行喺度爭生意，要第一時間搶到個闊佬客就梗係要跑得快，再講萬一俾人趕嘅時候要散水都唔使雞手鴨腳執餐懵，走鬼都快啲。

### 階層觀念
#### 一般社會嘅睇法
話做擦鞋嘅人大多數都係細路仔，主要原因係因為擦鞋嘅時候要踎喺度烏低身咁做，要抬高頭先望到個客，俾人覺得好低下卑微，有返多少自尊嘅大人都唔願意咁卑躬屈膝，而且收入亦都極之微薄，只為賺多一個幾毫生活費，隨時重要走鬼走得快，所以基於細路仔唔做得啲咩太過操重勞力嘅工作，喺心理上亦唔會有咩所謂嘅情況底下，貧苦嘅家庭都會叫屋企嘅細路出去做擦鞋幫補家計；又基於以上呢種貧富懸殊同埋階級觀念底下，**擦鞋**行業基本上被社會視為最低層嘅行業之一，所以喺以前嘅香港，好多阿媽教仔都會同個仔咁講：「如果你唔畀心機讀書，第時大個咗冇用就要去街邊做擦鞋仔！」，或者嚇個仔：「如果你唔聽話就唔要你，等你去街邊做擦鞋仔自生自滅！」。

#### 《擦鞋童理論》
關於擦鞋仔，喺股票市場入面流傳住一個所謂《擦鞋童理論》，雖然同呢個欄冇乜直接關係，但係就多少有啲階級觀念嘅影射，不妨做少少簡介。

呢個理論本身有個故仔，而佢帶出嚟嘅意思係話：若果連街邊幫人擦鞋嘅細路都問股票消息，連低下階層嘅人都一類堆咁去玩股票嘅時候，即係表示金股市場嘅氣氛已經去到全民皆股嘅過熱地步，隨時會因為呢吓嘅瘋狂而出現爆破危機，作為勸諭投資者小心嘅啟示。

## 衍生嘅意識形態
基於以上原因，擦鞋亦俾人冠以等同於「托大腳」、「拍馬屁」嘅討好行為；如果有人想通過討好佢嘅上司或者其他畀到好處嘅人嚟對佢多加關照，等佢嘅事業或者生意順順利利，升官發財，總之係想得到多少着數，就會俾人話佢係「**擦鞋仔**」；所以做呢種行為嘅人好多時亦會招嚟其他人嘅白眼，可能基於「食唔到嘅葡萄係酸嘅」呢種唔抵得嘅心理關係，又或者對嗰個人有偏見，會覺得要出賣自己嘅尊嚴，向人卑躬屈膝嚟換取好處係好無恥嘅行為，人格方面重低下過以前舊時代從事擦鞋行業嘅人。喺今時今日，重引申出更加繪形繪聲、更尖酸刻薄嘅詞語，就係話人「**[[舐鞋底]]**」，呢個詞語聽上嚟比起擦人鞋更冇自尊，更不知羞恥。

### 諷刺嘅作品
喺1986年，香港男填詞人黎彼德填咗一首名為《擦鞋仔》嘅歌，將**擦鞋**呢種意識形態生鬼咁表現喺歌詞上面，令聽嘅人會心微笑。呢隻歌係由香港男歌手許冠傑主唱，作曲人係香港男作曲家倫永亮，收錄喺許冠傑嘅個人專輯【熱力之冠】入面，由新藝寶唱片有限公司發行。首歌歌詞有幾句諷刺擦鞋文化：「係係係日夜猛吠　扮吓矮仔冇乜計」；「係係係日夜拜跪　事業暢通講交際」。

## 相關嘅參考

*【壹蘋果網絡】壹學堂 - 「擦鞋仔」
*俗語趣談齊齊講 - 劉天賜談通俗文化（解答「擦鞋與拍馬屁」）
*Yahoo奇摩理財 - 有《擦鞋童理論》嘅啟示
蘇菲派

**蘇菲派**（Sūfī）係伊斯蘭教入面一個神秘主義派系，大約7世紀末產生出嚟。呢一派信奉蘇菲主義（）學說。蘇菲，係亞拉伯話音譯自 Sūfī，原意係羊毛咁解，因為呢派嘅人都鍾意着粗毛衫而咁叫，不過亦有另一個解釋話係指清淨（Safa）同高位（Saff）。

佢哋以《古籣經》入面關於敬畏、順從、堅忍、讚諗跪拜等經文做依據，兼受新柏拉圖主義、諾斯替主義、印度瑜伽派加埋好多外來思想影響而演變出嚟。

蘇菲最先係由阿布哈希姆（Abū Hāshim）開始咁叫先。原本，伊斯蘭教係一個入世嘅宗教，以滿足現實生活需要為主，但總有啲人需要有精神生活需要，而蘇菲派初期正正就係因為有人不滿倭馬亞王朝奢侈作風，認為咁樣做造成腐化，於是根據聖訓，搵出一啲守貧、禁欲、苦行呢啲形式去實踐信仰，到咗8世紀開始有人學佢哋嘅生活方式同聽佢哋嘅教誨，最後形成一套以精神修煉為核心嘅出世信仰，通過冥想、靜思去達到人主合一境界。到13世紀開始有正式嘅蘇菲派社團出現，後來又有人話人主合一係無可能，最多只可以做到最接近真主嘅穆罕默德境界，於是喺18世紀又分咗「新蘇菲派」出嚟。

呢派人信仰特徵係佢哋會有啲行為好似食玻璃、走炭火、又或者聽住音樂一路跳舞一路狂轉圈咁。另外佢哋奉行導師制，由教團道統系導師向門人弟子傳教奧秘。

而家呢派主要活躍喺印度、巴基斯坦、蘇丹、埃及同北非。另外佢哋喺明末傳入中國之後，演變出門宦同道堂，新疆地區亦有以蘇菲主義為基礎嘅依禪派。

## 定義

阿拉伯文 （），通常譯作蘇菲主義，西方作者一般定義為伊斯蘭神秘主義。 阿拉伯文「Sufi」一詞喺伊斯蘭文學入面用過唔同嘅意思，無論係支持或者反對蘇菲主義嘅人都用過。 古典蘇菲文獻強調古蘭經同聖行（即穆罕默德嘅模範教導與實踐）嘅教導同實踐，畀咗一啲對*tasawwuf*嘅定義，係描述道德同靈性嘅目標，並作為達到呢啲目標嘅教學工具。好多其他描述特定靈性品質同角色嘅術語，喺更實際嘅情境中用嚟表達。 一啲現代學者用咗其他定義嚟描述蘇菲主義，例如「伊斯蘭信仰同實踐嘅強化」同「實現道德同靈性理想嘅過程」。

「蘇菲主義」呢個詞喺18世紀首次由東方學者引入歐洲語言，佢哋主要將其視為一種知識理論同文學傳統，與佢哋所認為嘅伊斯蘭教中嘅單一神教（一神論）形成對比。當時，蘇菲主義往往被錯誤理解為一種普遍嘅神秘主義，與法律主義嘅正統伊斯蘭教對立。 近年嚟，歷史學家尼爾·格林提出喺中世紀時期，蘇菲主義同伊斯蘭教其實係冇咩區別。 喺現代學術使用入面，「蘇菲主義」用嚟描述同蘇菲相關嘅各種社會、文化、政治同宗教現象。

蘇菲主義被多次定義為「伊斯蘭嘅神秘主義」，「伊斯蘭信仰嘅神秘表達」，「伊斯蘭教嘅內在層面」，「伊斯蘭教內嘅神秘主義現象」， 「伊斯蘭神秘實踐嘅主要表現形式同最重要同核心嘅結晶」，同「伊斯蘭信仰與實踐嘅內在化與強化」。

## 歷史

### 起源
而家嘅共識係蘇菲主義喺麥加（今日嘅沙特阿拉伯）出現，由最早期嘅伊斯蘭教信徒實踐，甚至早過一啲教派分歧。

蘇菲教派係建基於向穆罕默德嘅「拜爾阿」（）。透過向穆罕默德效忠，「薩哈巴」就承諾咗要為真主服務。

蘇菲信徒相信透過向正統嘅蘇菲謝赫效忠，就等於向穆罕默德效忠，從而喺求道者同穆罕默德之間建立精神聯繫。蘇菲信徒就係透過穆罕默德去認識、理解同連接真主。

阿里被視為「薩哈巴」中最重要嘅人物之一，佢直接向穆罕默德效忠。蘇菲信徒認為透過阿里可以獲得有關穆罕默德嘅知識同連繫。呢個概念可以從蘇菲信徒認為真確嘅「聖訓」中理解，穆罕默德話：「我係知識之城，阿里係佢嘅門。」

著名嘅蘇菲大師如胡吉維里都認為阿里喺「塔薩沃夫」（修行）中有極高嘅地位。此外，巴格達嘅朱奈德視阿里為「塔薩沃夫」原則同實踐嘅謝赫。

歷史學家喬納森．布朗指出，喺穆罕默德在世期間，有啲同伴比其他人更傾向「密集修行、虔誠克己同思考神聖奧秘」，例如艾布．扎爾．吉法里。巴士拉嘅哈桑被視為「淨化心靈科學」嘅奠基人物。

蘇菲主義喺伊斯蘭教歷史早期就出現，部分係因為對早期倭馬亞王朝（661-750年）世俗化嘅反應，主要係喺巴士拉嘅哈桑嘅指導下發展。

蘇菲修行者認為喺發展初期，蘇菲主義實際上只係將伊斯蘭教內化。

### 蘇菲教派

歷史上，蘇菲信徒經常屬於稱為（複數：）嘅「教派」，呢啲教派都係圍繞住一位大師形成，佢哋嘅教義會透過連續嘅老師一直追溯返去伊斯蘭先知穆罕默德。

呢啲教派喺叫做、或者嘅地方搞精神集會（）。

佢哋追求（完美嘅崇拜），就好似聖訓入面講：「伊赫桑就係崇拜真主，好似你見到佢咁；就算你見唔到佢，佢都一定見到你。」

[繼續譯文]

蘇菲信徒將穆罕默德視為，認為佢體現咗真主嘅名號嘅特質，並將佢視為佢哋最終嘅精神導師。

蘇菲教派大多數都透過阿里追溯佢哋嘅原始教義去到穆罕默德，但係納克什班底教派例外，佢哋透過艾布．伯克爾追溯返去穆罕默德。

不過，唔係一定要正式加入一個教派。喺中世紀時期，蘇菲主義幾乎等同於伊斯蘭教，唔局限於特定嘅教派。

著名嘅教派包括巴阿拉維、巴達維、貝克塔什、布爾哈尼、奇什提、哈勒瓦提、庫布拉維、馬達里、梅夫列維、穆里德、納克什班底、尼瑪圖拉希、卡迪里、卡蘭達里、拉赫馬尼、里法伊、薩法維、塞努西、沙祖里、蘇赫拉瓦爾底、提扎尼、烏韋西同扎哈比等教派。

### 蘇菲主義作為伊斯蘭學科

蘇菲主義存在於遜尼派同什葉派之中，佢唔係一個獨立嘅教派，而係一種理解宗教嘅方法，透過同時「履行宗教義務」同尋找「穿過靈魂深處嘅『窄門』通向純粹自由嘅神聖精神領域嘅方法」，將宗教實踐提升到「超越性嘅層次」。 學術研究證實，將蘇菲主義同伊斯蘭教分開，視之為獨立於「純粹伊斯蘭教」嘅傳統，經常係東方主義同現代伊斯蘭原教旨主義嘅產物。

作為伊斯蘭教嘅神秘主義同苦行方面，蘇菲主義被視為處理淨化內在自我嘅伊斯蘭教義部分。蘇菲信徒透過專注於宗教更加精神性嘅方面，通過訓練使用「直覺同情感能力」，努力獲得同真主嘅直接體驗。

「塔薩沃夫」（修行）一直都係正統伊斯蘭教嘅重要部分，被視為一門關於靈魂嘅學問。伊本．泰米葉喺佢嘅《薩法迪耶書》中，將蘇菲信徒描述為屬於遜尼派道路並喺佢哋嘅教義同著作中代表遜尼派嘅人。

最後一段嘅加扎里嘅引述：

## 正統派系結合
## 新蘇菲主義

## 基本教義
## 精神修煉
## 教團
### 卡里達教團
### 蘇哈拉瓦迪教團
### 里法伊教團
### 契斯提教團
### 沙茲里教團
### 毛拉維教團
### 納合西班教團
### 比克塔西教團

## 影響

## 參考




### 主要參考書
* 《伊斯蘭教》 金宜久著 宗教文化出版社 ISBN 7801230868/G29
* 《亞拉伯通史》 商務印書館 ISBN 710001865X
* 《伊斯蘭教史》 金宜久著 江蘇人民出版社 ISBN 7214041480
* 《伊斯蘭教史》 王懷德、郭寶華著 ISBN 7227007855
蜜桃成熟時

**蜜桃成熟時**（****）係部香港鹹片，响1993年上畫，係套三級片。片中女主角李麗珍原本做開嘅電影基本都係青春少女片，轉型拍攝呢類三級片係一個好大嘅挑戰。雖然呢齣片劇情簡單，但係亦贏得咗相當好嘅票房，有1230 萬港元票房收入，係分級制度實行以嚟票房排名第16位嘅三級片。

## 內容
有錢女 Jane 高中暑假期間被老竇老母安排去美國學好啲英文。佢將機票送畀人，靜雞雞去男友屋企準備同佢過二人世界，發現男友有咗第 2 個女人，於是又好嬲咁走咗。喺郊外踭啲畀人強姦，好彩走得甩。後嚟遇到作家 David，兩人一見鐘情，雖然好鬼痴纏，因某啲原因而離開幾日，最後重修舊好。

## 出面網頁
東方表行

**東方表行集團**（，簡稱**東方表行**，）係香港上市公司，創辦人係楊明標同埋陳耀洪，喺香港有8間零售分店。

東方表行集團代理多種牌子手錶，包括有瑞士勞力士、帝陀錶、卡地亞、伯爵錶、江詩丹頓、愛彼錶、萬國錶、積家錶、歐米茄等。

## 出面網頁
* Oriental Watch Group Official Website
舖

，粵文亦叫、或者，係喺一個固定嘅建築物裏面賣嘢嘅地方，唔似小販，唔使怕走鬼，但係要交租，或者要自置物業，皮費貴好多，如果無生意，又唔可以即刻收檔，推去下一個路口，再開檔。

一般情況之下，喺舖買嘢比較信得過，由其係大舖，買錯咗可以返嚟換，唔似得小販咁，唔見咗人就無符。

舖話事嗰個叫舖家。

## 字
舖古時寫鋪，後尾分別字義，另立以舍爲舖，以別於鋪貼之意。

肆今日多見於食肆，食嘢嘅舖頭。《論語》子張第十九、第七章有講，「子夏曰、百工居**肆**、以成其事、君子學以致其道。」肆同陳同義，卽係舖裏面，擺貨出來，陳列一番，方便人睇貨買賣。所以舖就叫肆。

## 網上鋪頭
而家賣嘢，唔只得啲實實在在，行得入去嘅建築物，互聯網上面都有「鋪頭」，可以買嘢。大嘅有 eBay，Amazon（亞馬遜）、雅虎拍賣網等等。

## 睇埋
* :Category:店鋪攤檔
* 大檔
* 當鋪
* 豬肉鋪
* 古董鋪
* 找換店
* 茶莊
* 茶樓
* 壽司店
* 手機鋪
* 鋪位
* 樓上鋪
* 街鋪
* 虛擬舖頭研究
香港商場一覽

香港嘅商場好多，數以千計，周圍都有大型商場，以商業原則設計，方便消費者為主。

下面係全港各區嘅大小商場一覽。

 粗體即係表示該區大型商場。

## 中西區
### 西環

### 上環

### 中環

### 金鐘

### 太平山/中半山

## 灣仔區
### 灣仔

### 銅鑼灣

### 大坑

## 東區
### 炮台山

### 北角

### 鰂魚涌

### 西灣河/筲箕灣/愛秩序灣

### 柴灣/小西灣

## 南區
### 薄扶林

### 香港仔/黃竹坑

### 鴨脷洲

### 淺水灣/赤柱/大潭

## 油尖旺區
### 大角咀

### 太子/旺角

### 油麻地

### 佐敦

### 尖沙咀

### 尖沙咀東

## 深水埗區
### 荔枝角

### 長沙灣

### 深水埗

### 石硤尾

### 又一村

## 九龍城區
### 九龍塘/九龍城/何文田

### 土瓜灣/馬頭角

### 紅磡

### 啟德發展區

## 黃大仙區

### 橫頭磡

### 黃大仙

### 慈雲山

### 鑽石山/牛池灣

### 新蒲崗

## 觀塘區

### 油塘

### 藍田

### 觀塘

### 九龍灣/牛頭角

### 平山

### 四順/秀茂坪

## 新界東

### 西貢區

#### 將軍澳

#### 西貢

### 沙田區

#### 大圍

#### 沙田

#### 火炭

#### 沙田圍

#### 小瀝源

#### 馬鞍山

### 大埔區

### 北區
#### 粉嶺

#### 聯和墟

#### 上水

#### 軍地

#### 沙頭角

## 新界西

### 元朗區

#### 元朗

#### 洪水橋/天水圍

#### 錦田/新田

### 屯門區

### 荃灣區
#### 市中心

#### 荃灣西南

#### 城門谷

#### 荃景圍/荃灣西約

#### 深井

#### 馬灣

### 葵青區

#### 下葵涌

#### 中葵涌

#### 上葵涌

#### 青衣

### 離島區
#### 愉景灣

#### 東涌

#### 昂坪

#### 赤鱲角

#### 梅窩

#### 坪洲
神秘主義

**神秘主義**（，希臘話 μυστικός *mystikos*）係一種宗教現象，即係指通過某啲修煉或者方法，去達到某一種精神或者靈性嘅境界，至於達到乜嘢境界，就要視乎唔同宗教嘅信仰目的而定，唔同宗教嘅神秘主義表達方式都唔同，但普遍計都係以感受同神之間關係為主要目的，所以以有神論做基礎嘅宗教，都會涉及神秘主義。

宗教學角度認為，神秘主義係所有宗教嘅核心，甚至就係宗教嘅本質，但亦有啲學者認為神秘主義只係構成宗教嘅其中一個元素。神秘主義嘅神秘，其實係指每個宗教信仰最終極嘅對象，而呢個對象好多時係唔可以解釋、接觸或者表達得到，所以為之神秘。

雖然有人認為神秘主義只係喺宗教入面其中一種形式，不過亦有純粹神秘主義嘅宗教或者宗教派系，例如諾斯替主義就係一種神秘主義嘅信仰，而諾斯替主義亦對基督教、猶太教重有好多宗教都造成影響，好似猶太教嘅神秘主義派系喀巴拉，基督教嘅，或者伊斯蘭教嘅蘇菲派，都係純粹以神秘主義作為宗教形式。

## 定義
廣義上神秘主義唔一定係同宗教有關，例如突然聽到一個詞，或者見到一個景物，或者任何一種感受，會突然吸引咗去，而且覺得同自己好有關係，至於點解會有咁強烈感受，自己都解釋唔到，呢啲都屬於一種神秘經驗。

### 宗教神秘主義
宗教學角度認為神秘主義係所有宗教嘅基礎，甚至認為神秘主義就係宗教本身，不過亦有一個學術定義，宗教神秘主義要合乎四點：

#### 不可言說性

#### 可知性
#### 暫時性
#### 被動性

## 精神修煉

## 神秘主義悖論

## 心理學角度

## 參考


* 《宗教經驗之種種》立緒出版社 ISBN 957-0411-36-8
* 《猶太教神秘主義主流》 四川人民出版社 ISBN 722004181/B213
燙 (足球)

**燙波**，即係用掃把腳送個波入龍門。通常攞角度（又叫**燙角**）唔攞勁力。

## 對比
*抽射
*篤波

## 連出去
*http://www.uwants.com/viewthread.php?tid=2728346
賽馬

**賽馬**，又叫做**跑馬**，係一項有好耐歷史嘅騎馬運動，響歐洲、美國、澳洲、杜拜、日本、香港、澳門、新加坡等地都可以搵到，好多人都鍾意呢個運動。

## 相關
*香港賽馬
德拉諾埃

**貝特朗 德拉諾埃**（，）係巴黎市長同法國社會黨員。

德拉諾埃喺突尼斯出世，後生跟住阿爸阿媽去到法國。從廿三歲起從政。1973年佢成為艾瓦恩社會主義聯盟嘅書記。1977年入選巴黎市議會。1993年成為巴黎市社會黨嘅阿頭。1995年成為法國參議院外交同國防委員會嘅書記。

2001年3月18號，當選巴黎市長，成為1871年巴黎公社以來第一個左翼政黨市長。德拉諾埃嘅當選有幾個因素：第一係因為當時右派政黨分裂，兩個選手互不相讓導致佢哋選民分裂，第二係因為法國綠黨支持佢。

德拉諾埃當選市長後其政治主要目標提高市區內嘅生活條件，減低污染，解決交通擠塞同起人行專區。

德拉諾埃係法國第一個公認自己係同性戀嘅政客。佢喺1999年一次電視採訪之中『出櫃』。德拉諾埃並冇積極參加同性戀組織嘅政治活動，但係希望佢「出櫃」去消除社會嘅一尐偏見。2002年10月5號德拉諾埃喺巴黎一個慶祝會上遇刺。佢嘅刺客對警察講行刺佢嘅原因係「因為唔鍾意政客，尤其是同性戀者」。兩個星期後好返出院。

2008年3月16號連任巴黎市長，任期至2014年。

## 出面網頁
*Paris and beaches
*http://www.mairie-paris.fr/
*BBC report on stabbing
範疇等價性

**範疇等價性**(*equivalence of categories*)係範疇學嘅基本概念，介定我地幾時會當兩個（唔同嘅）範疇做「其實一樣」（*essentially the same*）。

## 定義

設
*有範疇 A , B
*有函子 f: A-->B,  g:B-->A
若
* fg: B-->A-->B 同構於恆等涵子 1B:B--->B
* gf: A-->B-->A 同構於恆等涵子 1A:A--->A
咁我地就話
*範疇 A 同構於 範疇 B
*f: A--->B 係支範疇同構 (*f is an equivalence of categories*)。

## 例
}

## 註

## 參攷
*Saunders MacLane, "Categories for the Working Mathematician", Springer Verlag
*}
*}
阿頭

**阿頭**（）係一班人或組織嘅帶頭人、負責人，通常有最後決定權、最有影響力；一般嚟講有權威、地位最高。

阿頭通常係一個人。若果有兩個或以上，叫做雙頭馬車，三個人就叫三駕馬車。

## 叫法
又叫**領袖**、**首領**、**領導**，有時叫**頭頭**、**頭目**、**boss**、**波士**、**領導人**、**主事人**、**話事嗰個**、**首長**、**揸fit人**、揸弗人、**老頂**、**頂爺**、**大佬**、**老大**、**阿大**、**阿head**。

## 文化

唔同文化對阿頭有唔同嘅睇法，唔同社會對領袖亦有唔同嘅要求。

## 睇埋
*元首
*特首
*佛寺嘅住持
*教宗
*CEO
*估領袖
唱片舖

**唱片舖**係賣唱片、經典電影、電視劇光碟嘅鋪頭。

係以前賣黑膠唱片、錄音帶為主，收尾賣錄影帶、CD光碟，家下轉營賣DVD電影、電視劇最多。

## 睇埋
* DVD 9
* MD
* 四仔
* 鹹片女演員
* K歌
* MTV
Klaus Wowereit

**克勞斯 沃維雷特**（，又譯做**克勞斯 沃維萊特**，）係現任德國柏林市嘅市長（自從2001年），德國社會民主黨成員。

沃維雷特1953年響柏林出世。1984年大學畢業（法學）。同年當選市政府議員，得三十歲成為柏林州最後生市議員。1999年12月開始做社民黨嘅議會代表主席。2002年6月當選市長。2006年9月再當選連任。

沃維雷特2001年喺市長選舉之前，佢整咗句名言："" （譯做：『我係同性戀，噉都幾好。』），出櫃（公開承認係同性戀者）。佢喺提名做柏林市長候選人之後，就決定向公眾公開性傾向，因為佢覺得德國嘅小報已經「準備郁手」，想借呢個機會打擊呢啲小報，等佢地冇機會亂噏廿四作故仔，將同性戀生活寫成亂噉寫。沃維雷特喺柏林德國社會民主黨大會上講出嚟嗰時，聽衆足足靜咗半秒，先至有人叫出來同埋大聲拍手。

類:基佬
豬肉檔

**豬肉鋪** 又叫 **豬肉檔**，主要係賣豬肉嘅鋪頭，其次係牛肉、羊肉，賣埋雞肉。 香港賣生肉要有牌照，超級市場都係咁，貨源要合法，有事就管到實，要收檔。

## 睇埋
* 五豐行
* 廣南行

## 連出去
*anion 的實驗紀錄簿: 福榮號豬肉鋪
Chinook

**Chinook** 係套捉嘅程式，係人機賽嘅世界冠軍，作者係加拿大一隊電算師，佢阿頭係亞伯達大學嘅。響2007年7月19號，經過十七年運算、睇勻晒五5萬兆（500 billion billion）步，得到結果：

當黑白雙方都捉出最好嘅步，咁格仔棋係盤和棋。

換句話講，套程式係格仔棋嘅解。

## 註


## 參攷
***[[Scientific American]]：** http://www.sciam.com/article.cfm?articleID=DBE35D70-E7F2-99DF-3ECB392CEF7AC028&chanID=sa007
***[[BBC News]]：** http://news.bbc.co.uk/2/hi/science/nature/6907018.stm
***[[Chessbase]]：** http://chessbase.com/newsdetail.asp?newsid=3997

## 連出去
*同 Chinook 對捉
抽射

**抽射**，係足球場上射波嘅標準方法，用腳背大力抽個波嘅中心，以求個波勁而低；同時要注意個頭要響個波嘅正上，個身唔可以向後，唔係就好易炒飛機。

## 再睇下
*燙波
*篤波
錢乃榮

**錢乃榮**（）係江蘇蘇州人，上海大學中文系個教授同埋系主任。佢最初喺上海讀書。1981年得到復旦大學嘅文學碩士，而家做緊中國語言學會嘅理事，上海語言研究中心嘅副主任。

錢乃榮先生用咗一生心血研究上海言話同吳地方言，佢有教書育人，而家桃李滿天下，著作等身。

## 出面網頁
同志

**同志**呢個詞語，基本指**志同道合**（特別係指喺政治方面，包括中國共產黨）嘅人。呢種稱呼係喺19世紀末開始出現；清朝光緒皇帝籌劃戊戌變法時，就叫過變法派嘅大臣做「同志」。之後漸漸成為一定範圍內對人嘅稱謂，會擺喺姓氏或者人名後面；1989年隨著香港人林奕華搞嘅同性戀電影節——《香港同志電影節》嘅出現，漸漸演變為同性戀的代稱。

## 參考

## 網頁

*性別人權協會：新聞
*香港同志影展2006
*Mass-age 那場被腰斬的同性戀電影展
悖論

**悖論**（，當中音同**背書**個**背**；參見）係一個邏輯術語，即係話有啲嘢，可以由不證自明或者已知係真嘅命題嗰度推理出，但又似乎違反第啲已知係真嘅嘢。例：
*已知 A 同 B 應該係真；而
*如果 A 同 B 係真，噉 C 應該會係真；
*但 C 好違反直覺，或者同另外一個已知係真嘅命題 D 似乎有矛盾。

## 邏輯悖論
邏輯學上嘅悖論通常涉及循環論證。史上有好多出名嘅悖論，例如祖父悖論、全能悖論等等，都引起過學者好多討論。

例如大話精悖論係一個出名嘅悖論。想像「我講緊大話」呢句嘢。
*句嘢係真 → 講嘢嗰個人講緊大話 → 佢講嗰句嘢係大話 → 大話定義上係假嘅 → 矛盾
*句嘢係假 → 講嘢嗰個人唔係講緊大話 → 佢講嗰句嘢唔係大話 → 大話定義上係假嘅 → 矛盾

## 睇埋
*時間悖論
*恐怖悖論
*羅素悖論
*全能悖論
*異質字悖論

## 引咗
全能悖論

（）最早喺中世紀已經可以見到，因為喺基督教嘅教義入面，至高無上嘅神係「全能、全知、全善」嘅，所以全能悖論又叫做**全能上帝悖論**。全能悖論唔係要否定全能者或證明上帝唔存在，而係要指出「全能」呢個觀念隱含矛盾，即係唔可能存在全能嘅上帝，就算上帝存在，佢亦唔會係全能嘅。

全能悖論可以有好多種問題變化，其中一個常見嘅問題係：

: *上帝能唔能夠創造出佢自己舉唔起嘅石頭呢？*

照呢個問題去諗，若果上帝造唔到一塊佢舉唔起嘅石頭，佢就唔係全能。調番轉頭黎講，若果上帝舉唔起呢塊石頭，他亦都唔係全能。

有一個類似嘅變形，叫做**萬能溶液悖論**：“究竟存唔存在一種萬能溶液，佢可以溶解任何嘢？”

照呢個問題去諗，如果真係存在呢種溶液嘅話，咁應該用咩嘢裝住佢？調番轉頭黎講，如果有容器可以裝得住佢，咁佢就唔係萬能溶液。當然，從容器角度討論**萬能溶液悖論**有一定嚴密性問題，因為“存在該種溶液”同“存在相應的容器來盛裝”冇必然聯繫。

## 悖論概說
反對「全能論」嘅人認為，「全能」呢個概念含有邏輯矛盾，唔可能存在全能者。佢地嘅理據同埋推論方式一般如下：

### 排中律
無論 X 係咩，如果 X 能夠造一塊自己舉不起嘅石頭， X 就唔係全能，因為咁意味住 X 舉唔起佢自己造出黎嘅嗰塊石頭；如果 X 唔能夠造一塊自己舉唔起嘅石頭， X 都唔係全能，因為 X 造唔出呢種石頭。

所以，無論 X *能夠*定係*唔能夠*造出一塊自己舉唔起嘅石頭， X 都唔係全能。因為「*能夠*」同「*唔能夠*」呢兩樣嘢至少一個會係真（排中律），所以喺任何可能嘅情況下， X 都唔會是全能嘅。

### 無矛盾律
無論 X 係咩，如果 X 能夠造一塊自己舉唔起嘅石頭， X 就唔係全能（理由同上）；如果 X 唔能夠造一塊自己舉唔起嘅石頭， X 都唔係全能（理由同上）。

因為「*係*」同「*唔係*」兩樣嘢唔可以同時係真，即係佢地嘅否定至少有一個真（無矛盾律）。如果「 X *係*全能」嘅否定係真，即係 X 唔係全能。如果「 X *唔係*全能」嘅否定係真（如果用雙重否定消去，就違反直觀），咁「 X 能夠造一塊自己舉唔起嘅石頭」嘅否定就會係真（否定後件律），即係 X 唔能夠造一塊自己舉唔起的石頭，所以 X 唔係全能。亦因為咁，喺任何可能嘅情況之下， X 都唔會係全能嘅。

### 以歸謬法反證
先假設「存在全能者X」（命題A），然後可以得出兩個命題：

*P：X能夠造出任何石頭
*Q：X能夠舉起任何石頭
由P可推出R：「X能夠造出X舉唔起嘅石頭」，同Q「 X能夠舉起任何石頭」有矛盾（或者由Q推出S：「宇宙唔存在而且唔會出現X舉唔起嘅石頭」，同P「X能夠造出任何石頭」有矛盾）。

根據歸謬法，因為前提A可以推出矛盾命題，所以可以得出前提A係假呢個結論，即係「唔存在全能者X」。

## 全能悖論唔係悖論嘅依據
*有支持全能上帝論嘅人認為，全能上帝超越邏輯。他們嘅反駁或者回應如下：
**全能者嘅全能超越邏輯限制，邏輯亦都唔能夠拘束全能者
**上帝創造宇宙萬物，自然是無所不能與全能
*「呢塊全能者舉唔起嘅石頭，喺邏輯上唔可能存在」喺「因為上帝喺全能嘅」。但係「因為上帝喺全能嘅」呢個預設正備受質疑。事實上，反全能論已經証明咗「因為上帝喺全能嘅」錯。用呢個錯嘅預設，然後能得出「呢塊全能者舉唔起嘅石頭，喺邏輯上唔可能存在」嘅結論，係犯咗『竊取論點』（begging the question）謬誤，即呢個推論係唔健全嘅。睇番上面反全能論嘅論證，並冇先假設「上帝唔係全能」。
*全能者雖然係無所不能，但係都唔能夠做出唔合邏輯嘅事，例如畫「圓嘅正方形」、造一塊自己「舉得起並且舉不起嘅石頭」等等。
*全能者能夠造一塊石頭，之後再限制自己，令到自己唔能陪舉起嗰塊石頭。（迴避咗「全能者有所不能」嘅問題）
*重新界定「全能」呢個詞嘅定義：即係喺冇其他人或者物喺能力或者任何屬性超越全能者嘅前提之下，全能者嘅能力冇限制（冇答到個問題）。
*指兩個「任意大」（另一個版本係無限大）嘅數字，喺邏輯上不能夠分大細，因為數字係無窮盡嘅。所以全能嘅舉石能力同埋全能嘅造石能力，亦都係兩個冇限制嘅能力比拼，所以喺邏輯上不分上下。（）
*根據直觀邏輯，排中律同歸謬法唔成立。
*呢個世界其實係次協調邏輯嘅，甚至會存在雙面真理，無矛盾律唔成立，存在命題同佢嘅否定都係真嘅情況，所以唔一定能夠全稱否定全能者嘅存在，有可能存在既是全能，亦係有所不能嘅上帝。

## 全能悖論唔係悖論依據嘅問題
* 話「邏輯唔能夠拘束全能者」呢種講法嘅人並唔明白咩係邏輯，邏輯係命題之間嘅正確轉換同組合方式、關係，就算命題真值之間嘅分佈唔存在集中趨勢，亦都可以得出一條「隨機律」，換句話講，總會有規律存在，唔存在完全冇規律，呢個亦可以算係全能悖論嘅另一種體現，所以並唔存在邏輯亦唔能夠拘束嘅嘢。
* 「上帝創造宇宙萬物，自然係無所不能」呢種講法唔成立，「創造宇宙萬物」並唔蘊涵「無所不能/全能」。
*「石頭問題」嘅目的係喺邏輯上否定「全能」嘅可能性，而唔係否定「神」嘅存在。主語係指啲咩並唔重要，重點在於無論答「能夠」定「唔能夠」，嗰個人都唔是「全能」，亦即係話「全能」喺邏輯上係唔可能嘅。
* 歸謬法係犯咗竊取論點謬誤嘅講法，將前提、預設同假設搞混。因為介入論證嘅假設「上帝是全能的」被歸謬法消費咗，而論證入面亦都唔存在其他未被消費嘅假設，所以論證並唔因此而無效。
* 「時序法」並唔能夠迴避全能悖論，全能悖論嘅證明並唔包含時序概念，喺全能者限制自己嘅全能之前，悖論就已經存在。
* 採取「任意大嘅數字」（不是無窮大）呢種講法嘅人一黎冇將說話講清楚，冇指出佢地所講嘅「數字」嘅定義。二黎如果「數字」係指實數嘅話，咁即係將任意大同無窮大兩個概念搞混，任意大嘅實數依然有限，比任意大更加大先至係無窮大。
* 採取「兩個無窮大嘅量在『邏輯上』唔能夠分大細」呢種講法嘅人，係用錯咗「邏輯」呢兩個字，除非佢們嘅數值比較方式係建立喺（邏輯）公理化系統入面，而且嗰種建立出黎嘅比較方式冇辦法比較兩個無窮大嘅量。
* 因為兩個無窮大嘅量唔能夠分大細，所以全能悖論唔成立嘅講法混淆咗唔同概念，全能悖論嘅證明根本冇用到序概念。
* 欠缺呢個世界淨係得直觀邏輯嘅支持實證。
* 用雙面真理質疑全能悖論嘅講法冇提供對全能者或者上帝係全能嘅存在性證明，無論係建構性證明與否。

## 上帝的確唔係全能
一啲人認為上帝確實唔係全能，而其中有啲人有以下睇法：
* 上帝只係大能（或者只係萬能而萬能唔係全能），指上帝係全能係對聖經嘅錯誤理解。

## 相關條目
*悖論
*邪惡問題
*邏輯實證主義
*李天命
*伊壁鳩魯悖論

## 參考資料
*
*
*
*
*
*
循環論證

**循環論證**（），又有譯做**循環推理**，係一種邏輯謬論，簡單講即係「自己話自己係」，舉一個例，有一個人自己寫咗本書，本書係講一種唔知乜嘢怪物，之後同人講話呢個世界有呢種唔知乜嘢怪物，人哋問佢點証實，佢就話係自己本書講，但本書根本係佢自己寫，然後又自己話係，咁就叫做循環論證。

另一個循環論證例子叫**竊取論點**（），簡單講即係以自己嘅結論去證明自己嘅論題，講一樣嘢之前已經假定咗一個大前提係啱，舉個例：「我哋一定要支持政府施政，確保社會安定」，但係政府施政未必實可以令社會安定，喺預先假定咗政府嘅決策一定唔會錯，然後叫人去支持政府，呢種就叫做竊取論點。

## 睇埋
*冇真正嘅蘇格蘭人
*循環定義
非黑即白

**非黑即白**（），又叫做**假二分法**、**假兩難推理**、**假排中律**（）等等，係一種邏輯謬論。喺呢種謬論入面，犯嘅人事先已經假設咗某件事只係得兩種可能性，一樣嘢唔係啱就實係錯。呢種諗法之所以有問題，就係因為忽視咗其他喺兩個選擇中間嘅可能性，所以又叫「排中」。通常犯者只會考慮到一咋可能性嘅兩極端：例如我話你係錯，咁所以我就一定係啱。但係，其實有可能係兩個都錯、亦有可能係每人啱啲錯啲。因為諗嗰個人唔能夠考慮得到喺兩極以外嘅存在，淨係用黑同白嘅兩極模式嚟諗嘢，所以叫「非黑即白」。
魔戒

（）係 J. R. R. Tolkien 喺二戰前後寫嘅史詩式魔幻小說。前傳哈比人歷險記（*The Hobbit*）寫畀細路睇，三部曲包首部曲魔戒現身（*The Fellowship of the Ring*），雙城奇謀（*The Two Towers*）同王者再臨（*The Return of the King*）。

三部曲講魔王索倫留隻有魔法嘅戒子喺「中土世界」，同班正派人點將隻魔戒毀滅，夾埋中間嘅歷險。彼得積遜後來將個古仔拍成電影，1999年開始主體拍攝，三部電影分別喺2001年、2002年同2003年上畫。

## 出版
*《魔戒現身》（*The Fellowship of the Ring*），1954年出版。
*《雙城奇謀》（*The Two Towers*），1954年出版。
*《王者再臨》（*The Return of the King*），1955年出版。
### 相關小說
*前傳《哈比人歷險記》（*The Hobbit*），1937年出版，係《魔戒三部曲》之前嘅故事。
*《精靈寶鑽》（*The Silmarillion*），由托爾金個仔克里斯托弗·托爾金整理佢阿爸遺稿，喺1977年出版，講返《哈比人歷險記》同《魔戒三部曲》之前嘅紀元嘅故事。
*《未完成的故事》（*Unfinished Tales*），1980年出版。
*《中土世界的歷史》（*The History of Middle-earth*），喺1983年至1996年出版，一共有十二部書。2002年出版《中土世界的歷史：索引》（*The History of Middle-earth: Index*）。

## 主要角色
### 哈比人
*佛羅多·巴金斯
*山姆
*皮聘
*梅里
*比爾博·巴金斯
*咕嚕

### 邁雅
*甘道夫
*撒魯曼
*索倫

### 精靈
*勒苟拉斯
*亞玟
*凱蘭崔爾
*愛隆

### 矮人
*金靂

### 人類
*亞拉岡
*波羅莫
*法拉墨
*迪耐瑟二世
*希優頓
*伊歐墨
*伊歐玟

## 用嚟做比喻
喺2022年俄羅斯入侵烏克蘭之後，一啲烏克蘭人叫啲入侵者做「半獸人」。烏克蘭國防部長阿列克謝·列茲尼科夫喺2022年3月24號嘅演講度話「抵抗魔多嘅猛攻係唯一出路」。2022年12月，俄羅斯總統普京送咗8隻特別造嘅戒指畀8個獨立國家聯合體國家（當中土庫曼斯坦唔係正式成員國）嘅領導人，佢自己都有一隻戒指，畀人話好似《魔戒》入面索倫送咗9隻戒指畀人類咁。

## 參考
原千尋

**原千尋**（；；）係日本嘅鹹片女演員。

佢響東京出身。血型係O型，高168cm，三圍係85cm(C-cup)-59&nbsp;cm-88&nbsp;cm。

## 底細
2004年11月，佢響S1推出『新人×精液 原千尋 美女的精液與性愛』出道。憑住高挑嘅model身形同乜都肯做嘅拚搏精神，令佢好快就出位。佢拍片嘅內容包括中出、肛交、異物插入、飲精、放尿、緊縛等等一般女優唔肯做嘅嘢。

## 作品
### S1
* 新人×ザーメン 原千尋 美しい女のザーメンとセックス　（2004年11月11號）
* 美脚 原千尋 美脚美女の放尿とセックス  （2004年12月11號）
* ギリモザ ギリギリモザイク　（2005年1月11號）
* ギリモザ 108発ごっくん！だって精子好きなんだもん。　（2005年2月11號）
* ギリギリモザイク セックス好きの変態女教師　（2005年3月11號）
* ギリギリモザイク　W痴女　（2005年4月11號）…共演:米倉夏弥
* ギリギリモザイク 僕だけの凌辱ペット　（2005年5月19號）
* ギリギリモザイク あなた専用、M奴隷。　（2005年6月19號）

### MOODYZ
* 千尋のペットにしてアゲル　（2005年8月13號）
* エロスの王宮　（2005年9月13日、MOODYZ）…共演:小森美樹、滝沢優奈、綾乃梓、瀬戸準、姫咲しゅり
* イイオンナの接吻、フェラチオ、セックス　（2005年10月1號）
* 痴女と精子3　（2005年10月13號）
* ハイパーデジタルモザイクVol.005　（2005年11月1號）
* 美脚痴女　（2005年11月13號）
* パンスト女教師～モデルみたいな先生が美脚授業～ 　（2005年12月1號）
* 快感アナルFUCK　（2005年12月13號）
* ゴックンくらぶ11　（2006年1月1號）
* エロスの王宮 ～最終章～　（2006年2月1號）…共演:小森美樹、滝沢優奈、綾乃梓、瀬戸準、姫咲しゅり
* メガネスーツの受付嬢  （2006年2月13號）
* 長身モデルの黒人とセックス  （2006年3月1號）
* 使い捨てM奴隷32  （2006年4月1號）
* ぶっかけ中出しアナルFUCK！ハイパーデジタルモザイク （2006年5月1號）
* フィストファック　（2006年7月1號）
* ぶっかけ中出しパイパン飲尿イラマチオFuck！　（2006年10月1號）
* ドリーム学園11　（2007年5月3號）…共演:峰なゆか、ICHIKA、黒沢英里奈、飯島夏希、白鳥あきら、みなもとみいな、木村那美、rico　※AV OPEN～あなたが決める!セルアダルトビデオ日本一決定戦～入圍作品
* W真性中出し 早川瀬里奈 原千尋　（2007年7月13號）…共演:早川瀬里奈

### 其他
* BEAUTY VENUS 美しき女神たち　（2006年8月1號、IDEAPOCKET）…共演:三浦亜沙妃、沙雪、乃亜
* DIGITAL CHANNEL DC29　（2006年9月1號、IDEAPOCKET）
* 原千尋さんとセックスするならたっぷり接吻しないとね。（2006年10月1日、V）
* 美露出DIVA 原千尋　（2006年11月1號、V）
* 淫女、乱交、ハードコア。　（2006年11月7號、PREMIUM）…共演:七海菜々
* 寸止め女教師ザーメン狩り　（2006年12月5號、WAAP ENTERTAINMENT）
* 女教師 中出し20連発 原千尋　（2006年12月7號、IENERGY）
* 誘惑　（2006年12月7號、SOD CREATE）…共演:夏目奈奈、紅音螢、乃亜、天衣みつ、大塚ひな、矢藤あき
* くの一拷問凌辱2 ※※隠密散華の章※※　（2006年12月7號、ATTACKERS）…共演:MEW、長谷川あゆみ
* 超［チョ～］お宝 vol.01　（2006年12月15號、WAAP ENTERTAINMENT）…複数AV女優形式作品，出演:Marin.、志保、伊川なち、雪乃まい、清原りょう、持田茜、金城アンナ、桐島りおん
* いっけん高嶺の花の受付嬢ホントは下品なアナルファッカー　（2006年12月19號、CROSS）
* 男子○学生 少年チ○ポに発情する綺麗なお姉さん原千尋先生の巻　（2007年1月5號、SOD CREATE）
* 黒人中出しハードファック 中出し20連発 原千尋　（2007年1月5號、ATTACKERS）
* 生中出しスペシャル 原千尋　（2007年1月7號、PREMIUM）
* キャビンアテンダント 恥辱の監禁フライト　（2007年1月7號、ATTACKERS）
* ノーモザイクおまんこ 7 COLOR SELECTION　（2007年1月13號、KARMA）…共演:nao.、乃亜
* アナル奴隷白書　（2007年2月7號、ATTACKERS）
* 超最高級 性感 中出し20連発　（2007年2月8號、ATTACKERS）
* 蛇縛の奴隷秘書 原千尋　（2007年3月7號、ATTACKERS）
* 原千尋を拘束電マ痙攣潮吹き連続アクメ中出しFUCK20連発　（2007年3月13號、KARMA）
* 電車痴漢　中出し20連発　原千尋　（2007年4月5號、IENERGY）
* 資産家令嬢32発中出しレイプ お願い、膣内に出さないで！　（2007年4月7號、ATTACKERS）
* 装二人は肛門ピストンハードゲイ 立花里子＆原千尋　（2007年4月19號、CROSS）…共演:立花里子
* 生徒の“性”の悩みに真面目に応える…手コキ保健室　（2007年4月19號、SOD CREATE）
* 極嬢 原千尋　（2007年4月25號、YELLOW） 
* IPキャバクラへようこそ 2（2007年5月1號、IDEAPOCKET）… 共演:nao.、宝月ひかる、滝沢優奈、MIMI、相戸愛、喜多村麻衣
* 性感家庭教師 中出し20連発 原千尋　（2007年5月4號、IENERGY）
* ヴァンパイアハンター 被虐拷問の刻　（2007年5月7號、ATTACKERS）… 共演:早川瀬里奈、中川瞳
* 美少女死姦2 肉塊性的モルモット　（2007年5月19號、CROSS）
* リアル・フェイス 原千尋　（2007年5月19號、DOGMA）
* 肛門潮吹き極太合体レズビアン　（2007年6月1號、CROSS）…共演:紅音ほたる、桜田さくら ※AV OPEN 2007 チャレンジステージエントリー
* 監禁ぶっかけドリル電マアクメ 原千尋　（2007年6月1號、V）
* 美女と少女、二人はパイパン同性愛 原千尋＆上原空　（2007年6月19號、CROSS）…共演:上原空
* 黒人便器 中出し20連発 原千尋　（2007年6月21號、IENERGY）
* スケベ＆ビューティー 性器肛門ダブル二穴挿入レズビアン 原千尋＆桜井かりん　（2007年7月19號、CROSS）… 共演:桜井かりん
* 黒達磨 原千尋　（2007年7月19號、IENERGY）
* ビッグベビーとリトルマミー母乳で育てる二人三脚どすけべ人生ミルキーロード　（2007年8月19號、CROSS）… 共演:前原司、桜田さくら
* 　（2007年9月1號、ワンズファクトリー）

## 連出去
*MOODYZ:原千尋
滑坡謬誤

**滑坡謬誤**（）係一種邏輯謬論，即係將一啲嘢執住小小，然後無限引伸出唔啦更嘅嘢，以達到某一種結論。教育水平較低、邏輯思路唔清晰嘅人，成日會用佢造成質素低下嘅政治宗教偏見。

## 謬誤原理
滑坡謬誤結構多數係：「如果Ａ出現，就會有Ｂ，然後就會發生Ｃ，接著就係Ｄ，……，最後會變成Ｚ。」

謬誤要說明A同Z有因果關係。滑坡謬誤係類比論證最易造成嘅結果，謬誤以概然性當成必然，將每一個無唯一可能性嘅武斷有引伸性咁串聯一齊。

歷史上，文革時期嘅上綱上線亦係滑坡謬誤一個高潮時期。

### 例子
職場上滑坡謬誤：「員工偷懶，公司就損失，公司無錢賺就會炒人，被炒就會無錢而去打劫。打劫嗰陣遇到反抗，就要殺人。唔要做殺人犯就唔好偷懶」

其中一個反婚前性行為主義者嘅言論：「全部家破人亡都由男女做朋友開始。因為男女結識後，就係朋友甚至做情人，支持婚前性交會令女方懷孕，如果因一夜情就搞大肚，一係打種，一係生出嚟；因性關係男女被迫結合，就會無感情同唔識教仔，頭家好易散。當是但一方厭煩之後，會鬧交會家暴，會有命案。所以唔想殺人就唔好結婚前扑嘢。」

## 睇埋
*迷信
*抹黑

## 參考
環保團體

係一啲支持環保嘅組織，主要保護、保存、分析、或者監測環境。環保團體遍佈全球，可以係跨國組織或地方組織，政府部門或者私營機構。

## 例子
### 跨國

### 香港

## 批評
資本主義嘅 ｢利潤最大效益化｣ 教條觸發眾多環境保育問題出現，特別係1986年烏克蘭嘅切爾諾貝爾核爆發生後，社會上嘅環保意識增強。有啲人用環保來換取自己嘅商機，好似某啲香港嘅裸買店店主，喺「源頭減廢」嘅口號下，提倡透過綠色消費來實踐環保，但係新左翼就批評佢哋將環保商品化，變相追求利潤嘅最大效益化，結果河流仍然被污染，食物同原材料嘅生產能力仍然會被破壞殆盡，但係 ｢自然｣ 就可以變搵錢工具。

## 攷
訴諸無知

**訴諸無知**（）係一種邏輯謬誤，即係話一樣嘢係啱，只因為嗰樣嘢未被證實係錯，例如「你都反駁唔到我嘅講法，所以我嘅講法實啱！」；又或者話一樣嘢係錯，只因為嗰樣嘢未被證實係啱，例如「都冇人證明到外星人存在，所以世界上一定冇外星人」。
反智

**反智**（）即係話一樣嘢唔走去求證，只係單憑自己直覺或者成見做判斷，就認為係事實，而將其他人提出嘅論證，都當係惡意針對自己，咁為之反智。
以偏概全

**以偏概全**係一種邏輯謬論，即係話以少量數據去對整體作出立論，又或者根據有利嘅條件選擇性咁去抽出立論嘅對象，例如有人喺街見到一個差人講粗口，然後就話差人都係爛口，但其實只係見過一個差人講粗口，而呢一個差人嘅行為並唔代表所有差人都係咁，即係話根據一個例子或者小量例子就對整體作出結論，就為之以偏概全。

## 觀察選擇
**觀察選擇**（）係以偏概全嘅一種，即係話只搵一啲對自己有利嘅條件做選擇對象，作出立論，忽略唔啱聽嘅部份，類似斷章取義，例如賭場搵一啲玩老虎機中咗大獎嘅人去做宣傳，話：「你睇玩老虎機中大獎幾咁易？」但係就無講其他玩老虎機中唔到嘅例子，咁為之觀察選擇。

呢種謬誤喺日常生活成日都出現。呢個謬誤之所以好難察覺係因為論證真係提供咗一啲證據，不過係唔夠之嘛。
草人謬論

**草人謬論**（粵拼：cou2 jan4 mau6 leon6；英文：**straw man fallacy**）係一種非形式嘅謬論，指講緊謬論嗰個人將對手提倡嘅立場講成第個易駁啲－但係實際上根本唔啦更－嘅立場，然後再辯駁呢個易駁嘅立場，駁完之後仲要扮到好似成功噉駁斥咗對手真係主張緊嗰個立場噉。由頭到尾，講緊謬論嗰個人查實都係喺度攻擊緊一個佢對手冇主張過嘅立場。好似係以下呢個例子噉樣：

:A 君：我信理神論嘅，即係話我信上帝，但係我唔信宗教。（對手提出咗個立場）
:B 君：超，你噉講即係話人類唔使要道德啦，隨街殺人放火強姦都得喇喎？你個立場根本就係錯嘅！（將對手個立場曲解做第個易駁嘅立場）
:A 君：我都冇噉講過，我淨係話我唔信宗教之嘛。你喺度曲解緊我講嘅嘢。

呢種謬論技巧喺好多場合都成日俾人攞來詏嘢，例如係美國政治人之間就好興將政敵嘅論點曲解來到互相攻擊。

喺大眾媒體入面，草人謬論常見到經已俾人當咗係一種橋段來睇。

## 個名點嚟

* 草人謬論呢個謬論個英文名叫「Straw man fallacy」，當中嘅「Straw man」係指「草人」或者「假人」，所以呢個字嘅廣東話直譯會係「草人謬論」，而「攻擊自己對手冇講過嘅立場」呢一個動作就俾哲學家等嘅人稱之為「打草人」（Hitting the straw man）。
* 呢個謬論之所以有個噉嘅名係因為，用草人謬論嘅人有少少似喺度練緊拳噉：平時練拳唔會搵個真人來打，淨係會打個沙包或者假人，而用草人謬論嘅人就係打低咗個假人（對手冇主張嘅立場）就扮到自己真係打低個對手（對手真係主張緊嗰個立場）噉。
* 雖然古希臘嘅哲學家阿里士多德經已有傾過類似嘅問題，英文入面係比較近期先至出現「Straw man」呢個詞語嘅。加拿大學者 Douglas Walton 指出人類歷史上第一次提「Straw man」呢個詞語嘅係美國作家 Stuart Chase 1956 年出嗰本教科書《Guides to Straight Thinking》。

## 草人謬論嘅手法
使用草人謬論嘅手法步驟如下：
* 等對手提出一個主張；
* 斷章取義：諗第個主張出來，呢個新主張就噉望落要有些少似對手嗰個主張，而且易駁啲－但係實際上根本唔啦更嘅；
* 駁斥嗰個新主張；
* 扮到駁到嗰個新主張就好似成功駁咗對手真係講緊嘅嗰個主張噉。

喺呢個過程入面，打緊草人嗰個人有好多手法做斷章取義：
* 講埋啲唔關事嘅嘢，但係講到好似有關噉；
* 將人哋講嘅立場極度噉簡化；
* 將對手個立場誇張化；
* ... 等等。

草人謬論係唔啦更謬論（Fallacy of relevance）嘅一種：因為佢根本冇應付到對手個立場，而係靠講一啲唔啦更嘅嘢扮到好似駁到對手個立場噉。

## 例子
### 啤酒法
:A 君：我認為我哋應該放寬有關限制啤酒嘅法例。
:B 君：你噉諗真係唔啱。完全唔限制啲人飲酒精嘅社會實會變到風氣敗壞嗮。

喺呢個例子入面，B 君喺度打緊草人：A 君主張嘅係「放寬啲法例」，噉唔等如佢主張「完全唔限制」－可能 A 君依然主張要有法例限制啲人飲啤酒，但係佢覺得而家嗰啲法例嚴得滯；而且 A 君講緊嘅淨係啤酒，對於其他酒精嘢飲嘅法律，A 君仲未表態。總括噉講，B 君作咗一個 A 君根本冇提倡過嘅立場出來，呢個作出來嘅主張同 A 君個立場有些少似，於是 B 君駁斥咗呢個作出來嘅立場，就順口扮到好似成功駁咗 A 君真係講緊嘅嗰個立場噉。

### 落雨
:A 君：如果落少啲雨就好喇。
:B 君：你噉諗真係唔啱。如果完全唔落雨嘅話，噉好多人都冇水飲，而且好多農作物都會枯死，會死好人㗎喎。

A 君講嘅淨係想「落少啲雨」，唔係想「完全唔落雨」。B 君喺度攻擊一個 A 君冇主張過嘅立場－喺度打緊草人。

### 唔好俾細路亂噉跑
:A 君：我認為我哋唔應該俾啲細路喺大街上面亂噉跑。
:B 君：你噉諗真係唔啱。將啲細路韞住，唔俾佢哋唞新鮮空氣，真係蠢得滯喇。

好明顯，除咗「將啲細路韞住」之外，仲有好多方法可以令到啲細路冇得喺大街上面亂噉跑－例如係要佢哋出親街都有大人陪住。B 君攻擊緊「應該將啲細路韞住」呢個立場，但係呢個係一個 A 君冇提出過嘅立場，所以 B 君又喺度打緊草人。

### 性交易同性服務
:B 君：你覺得性交易係咪罪？
:A 君：我覺得唔係喎。
:B 君：你果然係做過性服務！你呢條污糟邋遢嘅人渣！

呢場討論入面嗰個 B 君將「覺得性交易唔係罪」曲解變咗做「做過性服務」，但係兩者查實冇必然嘅關係。所以 B 君又係喺度打緊草人，攻擊緊一個 A 君冇主張過嘅立場。

### 廢除死刑
:A 君：我支持廢除死刑。
:B 君：你噉諗真係唔啱。你點解要放走啲殺人犯？

支持廢除死刑唔等如要放走啲殺人犯：可能 A 君主張廢除死刑，但係仲支持用其他方法（例如係要佢哋坐監）來罰啲殺人犯。

### 現實例子：達爾文主義風波
加拿大哲學家  用美國路易斯安那州議會喺2001年諗過嘅一個法案來做草人謬論嘅例子。呢個法案嘅內容廣東話翻譯大致上係噉嘅：

:進化論之父查理斯·達爾文寫嘅嘢提倡將種族主義合理化，佢嗰兩本書《On the Origin of Species》同《The Descent of Man》提出咗一個高等種族同低等種族嘅分級...
:因為噉，一貫反對任何形式嘅種族主義嘅路易斯安那州議會喺呢度拒絕主張「某啲種族嘅人高等過其他種族嘅人」嘅達爾文主義嗰柞核心理念，並且遣責利用呢啲思想來將種族主義合理化嘅行徑。

Tindale 指出，呢個法案喺度打緊草人：實際上，達爾文根本冇主張過種族主義（而且達爾文查實唔係進化論之父，因為佢唔係第一個提倡進化嘅科學家）。有睇過佢著作嘅人會知道，達爾文真正講緊嘅嘢係物競天擇－呢個理論話，喺自然界，同一個生物族群入面嘅某啲個體會比較叻生存同繁殖，所以亦都會比佢哋啲同類更加識得將自己身上帶嘅基因傳俾後代，呢樣嘢引致每一個族群嘅基因庫都會一代一代噉慢慢變樣。對於種族差異，達爾文個理論會講嘅係「白人同黑人等唔同種族適應咗各自唔同嘅生存環境－歐洲同非洲－而進化到身體結構上有啲唔同」，而唔係邊個種族高等或者低等啲。達爾文佢本人仲好積極反對種族主義。

喺跟住落來嘅辯論嗰度，路易斯安那州議會意識到佢哋嘅錯處，於是改返啱，唔再提佢哋嗰個草人。

## 睇埋
* 認知偏誤
* 情報操作
* 謬論
** 唔啦更謬論
** 人身攻擊謬論
** 語境去除
** 單方論證

## 攷

## 拎
* Straw Man Arguments: How to Recognize, How to Counter, and When to Use Them Yourself.
* The Straw Man Fallacy - the Fallacy Files.（謬論檔案）
* Straw Man 有更多草人謬論嘅例子。
樣

**樣**或**相**係一個抽象嘅概念，唔只包塊面上面嘅五官，仲有主觀嘅特徵同面上面反映嘅情緒、表情、有時講埋一個人嘅身體動作。睇相嘅人話由個樣可以知到一個人嘅命運添。

## 相

《筍子．非相》：『則形相雖惡而心術善，無害為君子也；形相雖善而心術惡，無害為小人也。』

## 形容
好樣、衰樣、嬾樣、貓樣、𡳞樣、杘樣、屄樣、chok樣...
蓬金鐵

**蓬金鐵**（，，原先個名係：**馬拉·絲多拔**，**มานะ สีดอกบวบ**，）係泰王國頭一個世界拳王，響班武里府華欣出世。後生嗰時，響曼谷隆賓尼大拳場學拳術，得到名師指點，進步好快，十九歲就攞咗泰國嘅青年拳擊冠軍，1960年渠第一次挑戰世界次輕量級冠軍阿根廷嘅巴斯高彼瑞斯（Pascual Pérez）就以點數擊敗對手，得咗次輕量級拳王嘅腰帶，收尾渠三次對陣日本拳手原田政彥，初戰失利，但係渠冇喪到氣，再戰擊倒對手，三戰又以點數擊敗對手成功衛冕，一時響拳壇畀傳為佳話。

到咗1965年，渠正式掛埋拳套，告別職業選手生涯，開辦武館教徒弟，培育咗一班泰國年輕嘅拳擊好手。點知1982年蓬金鐵響曼谷英年早逝，得47歲。渠嘅鄉下冇人唔記得渠，而家喺華欣市個市中心重有「**蓬金鐵公園**」，入邊最為顯眼就係渠嘅紀念碑，頂上個銅像表現渠比賽得勝之後極度興奮，響度振臂高呼，激勵後世嘅人要為國爭光。

## 出面網頁

* 世界拳手冠軍榜  
* 拳戰片段（一） 
* 拳戰片段（二） 
* 拳手參考資料
語義謬誤

**語義謬誤**（粵拼：）係一種非形式謬論，講緊有陣時有啲字詞可以有幾種意思，而講緊嘢嗰個人喺討論入面撈亂咗呢幾個意思，搞到佢個論證有問題。

## 外語嗌法
*英文：equivocation，或者 amphibology

## 白馬非馬

好似白馬非馬就係一個喺東方世界入面好出名嘅語義謬誤。呢個謬論簡單啲講係噉嘅：
:如果話「A 係 B」，噉 A 同 B 應該喺所有特徵上相等；
:「白馬」有「白色」呢一樣「馬」冇嘅特徵；
:所以白馬唔係馬。

呢一個論證查實係一個謬論，分析如下：喺包括文言文同廣東話在內嘅多種語文入面，「A 係 B」呢句嘢有至少兩個可能嘅意思－佢可以係指「A 同 B 係同一樣嘢」，又或者係指「A 係 B 嘅一種」；「白馬」同「馬」的確唔係同一樣嘢，但係「白馬」係「馬」嘅一種，即係話「白馬係馬」呢句嘢喺第一個意思上嚟講係唔合理，但係喺第二個意思上係合理嘅。喺白馬非馬呢個所謂嘅論證當中，論證嗰個人混淆咗「白馬係馬」呢句嘢嘅兩個可能意思，所以就出咗個噉嘅謬論。

語義謬誤呢個謬論凸顯咗一點：如果一場討論要有意思，噉討論入面涉及嘅概念應該要有咗清楚嘅定義先。

## 例子

;「人類」
:A 君：人喺地球上經已存在咗幾百萬年喇。
:B 君：噉點可能呢，世界上最老嘅人瑞都係得嗰百幾年命之嘛。

A 君講嘅「人」係指人類呢一個物種，而 B 君口中嘅「人」係指一個人類個體－兩者都係用咗「人」呢個字代表，但係係兩樣唔同嘅嘢。

## 睇埋
*冇真正嘅蘇格蘭人
*循環推理
*合成謬誤
*搬龍門
*雙重意思

*定義

## 參考
*源文：阿里士多德，κάτέγόρίά（希臘文：Categoriae）

## 引咗
相

**相**（）係一個圖像嘅載體。圖像由一個感光嘅平面，通過化學或者電子線路嘅方法，記錄落嚟。化學記錄方法一般係菲林，電子方法就係 CCD 或 CMOS 晶片。

九成九嘅相係用相機影嘅。相機通過鏡頭聚焦可見波長嘅光線，造成一個人眼睇到嘅影像，射落感光面上面，感光面記錄低個影像。呢個過程叫影相或攝影。

電影普遍被認為係一連串嘅相。

## 史
法國發明家瑟夫尼埃普斯（Joseph Nicéphore Niépce）喺1826年發明第一張（黑白）相。佢用咗翰海因里希舒爾茨（Johann Heinrich Schultz）喺1724年嘅發現：銀加白堊（chalk）混合物曝光會變黑。涅普斯同路易斯（Niépce and Louis Daguerre）改善咗呢個方法，喺曝光之前，先將碘蒸汽加入銀混合物，曝光之後，用水銀煙嚟灴，潛在形象形成，再用鹽水洗，咁就定形。呢啲方法就係有名嘅達蓋爾攝影法（daguerreotype）。

達蓋爾攝影法有佢嘅問題：特別易爛，淨係得正片，冇得復印。發明者着手改善，搵實際嘅方法。1848年涅普斯短時間之後引進幾個方法。膠型濕玻璃板底片加蛋白相紙（Collodion-based wet-glass plate negatives with prints made on albumen paper）用咗一輪。1871年，明膠方法（gelatin process）出台。明膠方法慢慢成為主流，到今時今日，黑白相都係用緊呢個方法，唔同嘅係以前用玻璃，而家用屈得嘅膠菲林。
王郁

**王郁**（11月4號），原名**王昱**，花名**太子郁**、**小白郁**，係香港商業電台叱咤903 DJ。1997年移民加拿大多倫多。喺陳瑞祺（喇沙）書院同埋麥馬士達大學（經濟及電腦科學）畢業。

讀書期間已參與校內電台節目。2004年畢業後加入多倫多中文電台。2005年回流參加《903發開口夢DJ 選拔》入商台（2台），之後擔任《叱咤樂壇》節目助理，並一度負責該節目嘅「熱鬧樂壇樂迷分組賽」等環節。

佢喺2009年5月14日宣佈離開商台。

## 做過嘅節目
*《早霸王》
*《我有耳仔》
**由2006年4月起開始主持
*《搜尋音樂》
*《903 傍住你放榜》
*《架勢堂》
*《U》

## 參加過嘅廣播劇
*《E首歌俾你》
*《龍兄鳳弟前傳蔣生傳奇》
*《I Love You Boyz 廣播劇》
*《黃金少年－Season 2》- 製作、混音工作
*《森之愛情》- 混音工作

## 參演過
* 森美小儀歌劇團2007 Lokmochi mamiba
* 森美小儀歌劇團2008 小孖俠

## 參考
不當結論

**不當結論**（拉丁話****）嘅意思係「唔會跟住（it does not follow）」，即係話（A）唔會引致（B）。例如話：「如果我減咗肥，咁就會有好多人鍾意我」，但多人鍾意唔係減咗肥嘅必然結果。
泰國灣

**泰國灣**（；；），舊陣時叫（，），響泰王國南邊，東南方向通到南中國海，泰國同埋柬埔寨、越南、馬來西亞鄰近渠。長720幾公里，闊大約480-560公里；水域面積大約係三十二萬平方公里，個灣啲海水就淺得滯，平均得45米，又鹹得滯，鹽份平均去到百分之3.5。

以下係響灣邊各泰國府份個海岸線長度：

## 喺亞洲位置

## 環境

### 漏油
2013年，管道爆裂導致沙美島嘅沙灘被原油覆蓋。

2022年1月尾，Star Petroleum Refining Public Company Ltd嘅一條管道爆裂導致20至50噸嘅原油漏到覆蓋47 km2 嘅水域，有啲油去到20公里外嘅羅勇府。

## 外部連結

* Maritime boundary delimitation in the gulf of Thailand – Schofield, Clive Howard (1999)

## 參考資料
訴諸權威

**訴諸權威**（或）係一種邏輯謬論，即係話以專家或者一啲權威人士作為支持論據嘅理由。舉個例，有人搵咗個好出名嘅法律專家，去同自己嘅健康飲品賣廣告，話：「你睇，連專家都飲，証明我哋隻飲品係好健康」法律專家同健康飲品跟本就扯唔上關係，只係話某個權威聲稱，唔等如呢個聲稱係啱。所以如果只係單憑一個人好出名或者專家身份而作為支持論據嘅理由，而背後又無同論據相關嘅原因，咁就為之訴諸權威。
錯誤因果

**錯誤因果**（拉丁話）係一種邏輯謬論，意思係將兩樣唔關事嘅嘢拉埋嚟講，即係「跟住，所以 因為」（B跟住A，所以B因為A）。例如：「佢飲完杯水之後就肚痛，肯定杯水有事。」雖然杯水可能係肚痛嘅原因，但亦有可能係之前食錯嘢或各種其他原因，未必實關杯水事。

錯誤因果同不當結論（）類似，不過錯誤因果係有時關性，即係之前發生一件事，之後發生另一件事，然後將兩件事扯埋一齊講，將之前發生件事當成係之後發生嘅原因，而之間又無合理關係。
存在謬論

**存在預設嘅謬誤**（**Fallacy of Existential Assumption**），簡稱**存在謬誤**即係預設咗一個集（set）裏面嘅成員（member）存在，係 Formal Fallacy 嘅一種。

## 形式
*所有 P 係 Q；
*所有 X 係 P；
***所以，一啲 X 係 Q。**

## 例
*所有香港人都識講廣東話；
*所有 有香港身份証嘅人都係香港人；
***所以，一啲有香港身份証嘅人識講廣東話。**

## 參考
*existential fallacy
啄啄糖

**啄啄糖**（啄讀陽聲韻，督梁切，doeng1），有時錯寫做**叮叮糖**或**丁丁糖**，係香港一隻糖。啄啄糖本身係一大塊有芝麻同薑味嘅硬麥芽糖。

整啄啄糖首先將麥芽糖煮溶，加入其他料，一路咁攪。佢未完全硬返前，就放響鐵枝度拉成糖膠，最後將條糖膠綁成盤狀。

街邊小販賣啄啄糖嗰陣，就響鋅盆中啄碎佢，所以就叫啄啄糖。家下啄啄糖通常係機製，一早已經包好，所以都聽唔到啄啄聲。口味亦多咗變化，有椰子味、朱古力味、芒果味、芋頭味同士多啤梨味。

## 出面網頁
*GTO 的偉大記事: 細味人間 People Profiles
*永隆民間藝術
耍盲雞

**耍盲雞**，集體遊戲一種。一人做鬼捉人，要扮盲，其他畀人要唔畀鬼促，必要時擾亂鬼。世界各地都有人玩，亦相當古老。

## 玩法
首先揀大啲地方，有得走動，但唔可離開範圍。一人做捉，捉嘅人要矇眼，多數布矇又或者用眼罩，等佢睇唔到嘢。而其他人走避，唔好捉到，捉嘅聽聲去捉其他人，而其他人亦可以整啲聲擾亂佢，等佢撲空。畀人捉到，就輪到佢做捉。

有其他變化，好似畀人捉到就離場，直到捉晒為止。又或者，捉到人要講出佢乜名先算數。
## 文學
《鹿鼎記》有一幕韋小寶同佢七個老婆大被同眠，嚮床上面一齊玩耍盲雞。

## 睇埋
* 伏匿匿‎

## 拎
*
易卜劣斯

**易卜劣斯**，亞拉伯話 Iblīs ( إبليس )，解壞人，喺伊斯蘭教信仰裡面嘅惡魔。

易卜劣斯出自伊斯蘭教經典《古籣經》，據講，易卜劣斯係亞拉用火造出嚟，屬於一種精靈，喺亞拉創造人類祖先亞丹之後，就叫所有天使向亞丹下跪，唯獨易卜劣斯唔肯跪，結果畀亞拉鬧佢叛逆，原本要罰佢入火獄，但因為佢向亞拉求請，亞拉就應承喺末日審判之後先罰佢入火獄，結果佢就喺呢段期間，就係咁誘啲人犯罪，等審判日有人陪佢一齊入火獄。

易卜劣斯有時又會叫晒依陀乃(Shaitan)，亦即係撒旦，惡魔之首，喺《古籣經》入面有時會同易卜劣斯同義，晒依陀乃呢個字係嚟自希伯來文 Satan ，意思係「抗拒者」。

## 精靈
易卜劣斯係精靈嘅一種，即係古亞拉伯神話入面嘅鎮尼(Jinn)，伊斯蘭教承認精靈嘅存在，呢啲精靈性格殘暴，住喺人跡罕至嘅地方，對人存有敵意，根據《古籣經》講，精靈係亞拉用無煙之火造出嚟，當中有好有壞，而精靈嘅始祖就叫做迦尼(Jann)

## 參考


*《伊斯蘭教小辭典》 上海辭書出版社 ISBN 7-5326-2033-6/B78
芒果樹

**芒果**（；學名：**'）；重可以寫成**杧果**（同「芒果」兩個字同音）；俗名係**扁桃果**（）；第個名係**綠化杧**（）、**望果**（）、**蜜望'''（）；佢係漆樹科芒果屬嘅一種常綠喬木兼生果。原產地喺印度同馬來西亞等中南半島地區、孟加拉，而家喺熱帶同亞熱帶地區入面就成日見到佢。呢樖嘢既成日有「熱帶果王」嘅名同時，又係一樖鄉土樹種。

## 敘述

大部分嘅芒果樹一般喺咁高，而且重有到嘅圓冠響度。呢啲樹都係長生植物。喺深嘅泥嗰度重有直根嘅分佈。另外，呢樖嘢嘅根系好大，而且啲樹重喺幾呎深嘅泥度識傳輸啲穩定嘅根落去嘅。而啲葉喺常綠，細兼有交叉式生，有長，喺啱啱生嗰時係粉橙色。而啲花係圓錐花序，長度有到，每隻花都有5嚿長嘅花瓣響度，而且啲花生到好似啲鐘蘭啲花噉。而佢嘅果一般喺夏天出嚟，大概有400個品種到，而且都係一吓出兩隻嘅芒果一般喺出咗果之後3——6個月先至熟。

而佢啲生果品種有唔同嘅曬士同顏色，有綠、黃、橙、紅嘅品種。個樣係有啲相橢圓形，喺果肉啲表面係冇咁易分開嘅，而且佢啲果肉又靚又甜。佢嘅果入面重有好多粒好細嘅核響度，長度大概到，而闊度大概到。雖然話係街市入面買嘅芒果入面啲核係重未發芽嘅，但係佢有好勁抽嘅植物生長性，而且都好頑強吓，不過佢遇到超乾燥或超凍嘅天氣就冇得生喇。

## 形態
*高度：10——20m
*樹皮：灰啡色兼冇毛
*葉：好似啲牛皮噉嘅質量，一般生喺枝頂。
*花：細兼淡黃色
*果：生嗰陣係綠色，熟咗嗰陣係黃色。
*生長嘅速度：好快

## 用途
佢冇乜點要求種植嘅條件，成日用嚟搞道路嘅綠化同庭院嘅造景植物。

### 藥用價值

芒果唔單止可以用嚟做水果，亦至可以用嚟做藥。因為佢嘅果肉有好豐富嘅維他命A、C同D、醣類、繕食纖維、葉酸、鈣、磷、鐵、鉀、鎂等微量元素。可以抑制腦細胞死亡，如估食凍咗嘅芒果重可以降低神經壓力。喺中醫角度嚟講，佢有清熱、防嘔、解渴同埋除暈浪等功效。但係有急性或慢性腎炎嘅病人千祈冇食。

* 樹皮：醫內出血、痢疾同喉嚨痛。
* 葉：校返啲齒齦同防止瘌嚫。

## 有關嘅書
* 芒果的药用价值
* 馮明珠，1994，《知道了：硃批奏摺展》，國立故宮博物院出版。
*《臺灣蔬果實用百科第三輯》，薛聰賢 著，薛聰賢出版社，2003年

## 出面網頁

*中研院資源網內關於檬果、芒果的介紹
*杧果 Mangguo 藥用植物圖像資料庫 (香港浸會大學中醫藥學院) 

類:芒果屬 
類:喬木
類:四季常綠植物

類:藥用植物
類:鄉土樹種
士多啤梨屬

**士多啤梨屬**（學名：Fragaria），中文又叫**草莓屬**，係生果一種，品種廿幾個，最出名就係士多啤梨（*Fragaria × ananassa*）。

「士多啤梨」音譯自英文**Strawberry**，又譯**士多罷厘**。

## 分類
喺生物分類學上面，士多啤梨屬歸被子植物門（Angiospermae）薔薇亞綱（Rosidae）薔薇亞科（Rosoideae）。

世界上有多過二十種士多啤梨屬嘅品種。
我和茱茱有個約會

**我和茱茱有個約會**（My Date with Drew）係一部 2005年嘅紀錄片，講一個二打六、窮到燶、27 歲嘅鬼佬 Brian Herzlinger 用千一蚊美金喺三十日之內去約三唔識七嘅明星茱啤莉摩亞（Drew Barrymore）出嚟。佢同兩個 friends 將成個過程錄抵，當中有唔少搞笑用嘅情節。部 cam 係用電器鋪 Circuit City 嘅三十日退錢保證「買」嘅，用完就退貨。  

## 獎
*2004年：Gen Art Film Festival - Audience Award
*2004年：U.S. Comedy Arts Festival - Audience Award
*2004年：Vail Film Festival - Festival Award

## 攷
* 我和茱茱有個約會 - 只要有夢想 -  網絡暴民 Jacky’s Blog
* 《都市日報》，2006年06月09號，《我和茱茱有個約會》妳知道我在找妳嗎？ 

## 連出去
* Official website
* 
* FutureMovies.co.uk Review
甘地

**甘地**（Gujarati: મોહનદાસ કરમચંદ ગાંધી，Hindi: मोहनदास करमचंद गांधी, IAST: mohandās karamcand gāndhī，IPA:，），係印度政治、印度獨立運動嘅精神領袖，一般人認為佢係印度最偉大嘅政治領袖，佢帶領國家邁向獨立，脫離英國嘅殖民統治，譽為「聖雄甘地」、「和平理性非暴力之父」。

佢嘅「唔用暴力嘅真理」哲學（satyagraha），影響咗全世界嘅民族主義者同嗰啲爭取和平變革嘅國際運動。

響1948年，佢畀激進印度民族主義者南度藍姆·高德西刺殺，終年七十八歲。

喺印度，公認佢係國父，為咗紀念甘地，每年10月2號佢嘅生日定做國家假日。

喺2007年6月15號，聯合國大會一致通過決議，宣佈10月2號做「國際非暴力日」 。

## 早年生活同背景

### 父母
甘地嘅老豆,卡拉姆昌德·烏塔姆昌德·甘地（1822-1885）,曾經擔任過波班德爾邦嘅迪萬（首席大臣）。 佢嘅家族嚟自當時朱納加德邦嘅庫蒂亞納村。 雖然卡拉姆昌德只係國家行政部門嘅一個文員,又只有基礎教育,但佢證明咗自己係一個有能力嘅首席大臣。

喺任內,卡拉姆昌德結咗四次婚。佢頭兩個老婆都早逝,每個都生咗一個女。第三次婚姻係無仔女嘅。1857年,卡拉姆昌德徵求咗第三任老婆嘅同意再婚;同年,佢娶咗普特利巴伊（1844-1891）,佢都係嚟自朱納加德, 係普拉納米毗濕奴教家庭出身。 卡拉姆昌德同普特利巴伊有四個仔女:一個仔,拉克什米達斯（約1860-1914年）;一個女,拉利亞特貝恩（1862-1960年）;第二個仔,卡桑達斯（約1866-1913年）。 同埋第三個仔,莫漢達斯·卡拉姆昌德·甘地,佢於1869年10月2號出世喺波班德爾（又名「蘇達瑪普里」）,一個位於卡提亞瓦爾半島嘅沿海城鎮,當時係英屬印度卡提亞瓦爾代理處嘅一個細小嘅土邦波班德爾邦嘅一部分。

1874年,甘地嘅老豆卡拉姆昌德離開波班德爾,去咗一個更細嘅邦拉杰果特,喺嗰度成為咗統治者塔庫爾·薩希布嘅顧問;雖然拉杰果特係一個冇波班德爾咁有威望嘅邦,但英國區域政治機構設喺嗰度,令到呢個邦嘅「迪萬」有一定嘅安全保障。 1876年,卡拉姆昌德成為咗拉杰果特嘅「迪萬」,而佢個細佬杜爾西達斯就接替佢做波班德爾嘅「迪萬」。卡拉姆昌德一家人之後就喺拉杰果特團聚。 佢哋喺1881年搬到佢哋家族屋企卡巴甘地之宅。

### 童年
細個嗰陣,甘地被佢家姐拉利亞特形容為「好似水銀咁好動,成日都係度玩定係周圍走。佢最鍾意嘅一種消遣就係扭狗仔耳。」 印度嘅經典故事,特別係舒拉瓦納·庫馬拉同哈里什昌德拉國王嘅故事,對甘地嘅童年有好大影響。喺佢嘅自傳中,甘地話呢啲故事喺佢心靈上留低咗深刻嘅印象。甘地寫道:「佢纏繞住我,我一定扮演過無數次嘅哈里什昌德拉。」甘地早期將真理同愛情視為至高無上嘅價值觀,可以追溯到呢啲史詩人物。

呢個家庭嘅宗教背景係非常多元化嘅。莫漢達斯出身於一個古吉拉特人印度教莫德巴尼亞（種姓）家庭。 甘地嘅老豆卡拉姆昌德係印度教徒,佢老母普特利巴伊就嚟自普拉納米毗濕奴教印度教家庭。 甘地嘅老豆係「莫德巴尼亞」種姓,屬於印度教四大種姓中嘅吠舍種姓。 佢老母嚟自中世紀嘅克里希納信徒傳統嘅普拉納米教派,佢哋嘅宗教經文包括《薄伽梵歌》、《薄伽梵往世書》,同埋一套14本經文,呢個傳統認為包含咗吠陀、可蘭經同聖經嘅精髓。 甘地受佢老母好大影響,佢老母係一個極度虔誠嘅女士,「唔會諗住唔做每日祈禱就食飯...佢會發最難嘅誓,並且堅持到底。連續兩三次禁食對佢嚟講都唔係問題。」

9歲嗰陣,甘地開始喺拉杰果特附近嘅當地學校讀書。喺嗰度,佢讀咗算術、歷史、古吉拉特語同地理嘅基礎知識。 11歲嗰陣,甘地入讀咗拉杰果特嘅中學,拉杰果特阿爾弗雷德中學。 佢係一個中等水平嘅學生,贏過幾個獎,但係一個害羞同口吃嘅學生,對遊戲冇興趣;甘地唯一嘅夥伴就係書同學校功課。

### 婚姻
1883年5月,13歲嘅莫漢達斯·甘地同14歲嘅卡斯圖爾巴·戈庫爾達斯·卡帕迪亞（佢嘅名通常簡稱為「卡斯圖爾巴」,暱稱「巴」）按照當時該地區嘅習俗進行咗包辦婚姻。 喺呢個過程中,佢喺學校損失咗一年,但之後畀人加速學習追返。 甘地嘅婚禮係一個聯合活動,佢個兄弟同表兄弟都一齊結婚。回憶起佢哋結婚嗰日,甘地有一次講過,「因為我哋對婚姻唔係咁了解,對我哋嚟講,婚姻只係意味住著新衫、食甜品同同親戚玩。」根據當時嘅傳統,青春期嘅新娘要喺佢父母屋企度過大部分時間,同佢老公分開。

好多年之後寫嘅時候,莫漢達斯帶住後悔嘅心情形容佢對年輕新娘嘅慾望,佢話:「就算喺學校,我都會諗起佢,一諗到日落同我哋之後會見面,我就成日都掛住。」甘地後來回憶話佢對佢感到妒忌同佔有慾,例如當卡斯圖爾巴同佢啲女性朋友去寺廟嘅時候,同埋佢對佢嘅性慾望。

1885年年尾,甘地嘅老豆卡拉姆昌德過身。 甘地喺佢老豆嘅床邊離開咗幾分鐘去陪佢老婆,就係喺呢幾分鐘,佢老豆離開咗。好多年之後,甘地寫道:「如果動物嘅慾望冇蒙蔽我嘅眼睛,我就唔使受到喺老豆最後一刻同佢分離嘅折磨。」 之後,16歲嘅甘地同17歲嘅老婆有咗佢哋第一個細路,但只係生存咗幾日。呢兩個死亡令甘地感到痛苦。 甘地夫婦之後再生咗四個仔:哈里拉爾,1888年出世;馬尼拉爾,1892年出世;拉姆達斯,1897年出世;同埋德瓦達斯,1900年出世。

1887年11月,18歲嘅甘地喺艾哈邁達巴德中學畢業。 1888年1月,佢入讀咗巴夫納加爾邦嘅薩瑪爾達斯學院,當時係該地區唯一一間可以頒發學位嘅高等教育機構。不過,甘地退學咗,返咗波班德爾同家人團聚。

喺學校以外,甘地嘅教育受到古吉拉特文學嘅影響,特別係改革者如納爾馬德同戈瓦爾丹拉姆·特里帕蒂,佢哋嘅作品提醒咗古吉拉特人佢哋自己嘅缺點同弱點,例如對宗教教條嘅信仰。

## 註

## 連出去

* http://www.gandhiserve.org
* http://www.gandhiservefoundation.org
* http://www.gandhi.biz
* 甘地：论非暴力
* 录象甘地
*Gandhism.net  historical & autobiographical website

## 疏仕
退地

**退地**係將相嘅嘅背景抹走，將個主體部份突出。而家喺電腦軟件（例如Adobe Photoshop）度撳幾下就做到。以前用菲林就難好多，用 low-track transparent masking film 剪主題個型出嚟，再用搽先掂。 

## 參考
*壹學堂- E-Tips - 快速退地： 背景橡皮擦Background Eraser
*en :: 攝影日報 Photo News 
**The New 35MM Photographer's Handbook*(1979), Pan Books Ltd London and Sydney,, ISBN 0-330-29624-8

類:影相
墨魚

**墨魚**，又叫**花枝**同**烏賊**，古名**鰂**，係住喺海裏面，不過唔係魚。科學上係軟體動物門頭足綱烏賊目嘅動物。

## 生理特徵
同魷魚唔同，墨魚有一塊扁芒果形石灰質嘅硬「骨」。屬內骨骼，石灰質，具角質嘅邊緣。以前嘅人會用「墨魚骨」嚟做彩鳯嘅飼料。有五對即係十隻觸手，有吸盤，其中第四對特別長，用嚟捕食。墨魚最大特點係佢走動嗰陣識噴墨，令啲想食佢嘅海洋生動睇佢唔到。天敵有海豚。人類係墨魚嘅最大敵人，因為會攞佢哋嚟整墨魚丸，墨汁麵……。墨魚大得快，但壽命好短，大概只有一兩年左右。

## 食乜
烏賊係一種兇猛嘅捕獵者，佢哋要以魚仔同甲殼類動物嚟食。佢哋嘅捕食方式非常驚人，只需要好短嘅時間，用觸鬚瞬間將魚類等獵物擊中，然後拉入口裏面。

## 文獻
清朝《南越筆記》記載，「烏賊腸中有墨，吐之以自衛。嘗浮水上，鳥見之以為死矣，往啄之，被捲入水。」可見除咗食魚，烏賊亦會捉雀仔食。

## 睇埋
*魷魚
*八爪魚
八爪魚

**八爪魚**係軟體動物門頭足綱章魚目動物嘅總稱。而家有 289 種唔同嘅八爪魚物種。

## 生理特徵
同烏賊唔同，八爪魚全身無骨，只有八條爪或者「腳」，原本第2對退化咗，腳上面有吸盤。頭大而尖，而且有一個可以狠狠咬住獵物嘅鷹咀。重有漏斗，用嚟推進游水、噴墨、排泄等。

八爪魚有三個簡單嘅心臟，當一個心臟將啲血泵去身體唔同地方嗰陣，另外兩個心會分別將血泵到鰓度。

所謂嘅「墨魚骨」，其實係佢哋退化咗嘅殼，留喺身體裏面。因為含有好豐富嘅鈣質，所以畀人攞嚟做彩鳳（虎皮鸚鵡）嘅飼料。

## 智能

八爪魚有高智能，聰明過其他無脊椎動物。至於佢哋有幾聰明啲生物學家仲拗緊 ，逃出迷宮同解決問題嘅實驗表明八爪魚有短同長期記憶。衰在短命，限制八爪魚最終學到幾多。有人懷疑八爪魚嘅行為係自己學返嚟，唔係本能，雖然證明唔到。八爪魚同佢哋老竇老母冇乜兩句，佢哋嘅行為唔係喺父母學返嚟。

八爪魚有個好複雜嘅神經系統，三份一嘅神經細胞集中喺個腦度，其餘嘅三份二都喺啲爪嘅神經線度，形成高度敏感嘅器官。好似模仿八爪魚識得將啲爪擺出個樣，嚟扮第二啲海裏面嘅生物。

喺實驗室，八爪魚俾人經過訓練之後，識得認物件形狀同排次序。亦有報告話八爪魚重識學返啲人做過嘅嘢，好似開樽蓋咁。此外，八爪魚重有「玩」嘅行為：例如八爪魚噴水整郁半浮沈嘅藥丸樽，令個樽喺水度氹氹轉。

有科學家相信，當八爪魚於緊張狀態，會食咗自己嘅手臂，但好少有人研究呢種唔正常嘅「自我摧殘行為」（self-cannibalism/autophagy），有人估計原因可能同八爪魚體內一啲病毒有關，影響到八爪魚嘅神經系統。

## 習性
**八爪魚**鍾意黑暗環境，主要生活喺深海。比起游水，**八爪魚**較鍾意爬行。

## 自衛
某啲品種嘅八爪魚可以隨住身處嘅環境，改變身體嘅顏色，令自己隱身喺珊瑚群，以便捕捉獵物。而大敵當前，八爪魚亦有兩招自衛術：噴墨同甩爪，另外有夜晚出嚟搵食嘅特性，一啲品種（例子：藍圈八爪魚）甚至帶有毒性，如果摸到隨時冇命。

## 交配繁殖
八爪魚係兩性分體嘅軟體動物。會將卵生後經孵化成為幼體之後，再直接發育。

## 同人類有乜瓜轕
電影《深海圓疑》裏面亦有提及八爪魚。

### 畀人食

唔同地方都有食八爪魚嘅傳統。日本人攞煮熟咗嘅爪切片整刺身、壽司，又或者章魚燒。

### 估波
住喺德國奧博豪森水族館嘅八爪魚保羅，因多次估中2010年FIFA世界盃賽事而走紅，西班牙馬德里動物園想出價買佢。

### 做寵物
八爪魚可以攞嚟當寵物咁養。好多水族館都有養八爪魚，包括香港海洋公園在內。八爪魚得三至六個月命，喺放精或排卵之後死。最長命嘅深海八爪魚，都係得三至五年命。

## 分類

* 綱：頭足綱（Cephalopoda）
** 亞綱：鸚鵡螺亞綱（Nautiloidea），鸚鵡螺(nautilus)
** 亞綱：蛸亞綱（Coleoidea）
*** 總目：十腕總目（Decapodiformes），例子：魷魚、墨魚
*** 總目：八腕總目（Octopodiformes）
**** 目：幽靈蛸目（Vampyromorphida），幽靈蛸（Vampire Squid）
**** **蛸亞綱（Octopoda）**
***** 屬 †*波爾蛸屬（Pohlsepia）* （*地位未定*）
***** 屬 †*前蛸屬（Proteroctopus）* （*地位未定*）
***** 屬 †*古蛸屬（Palaeoctopus）* （*地位未定*）
***** 亞目：有鰭亞目（Cirrina），有肉鰭嘅深海八爪魚
****** Family Opisthoteuthidae，umbrella octopus
****** Family Cirroteuthidae
****** Family Stauroteuthidae
***** 亞目：無鰭亞目（Incirrina）
****** 水母蛸科（Amphitretidae），例子：望遠鏡八爪魚
****** 單盤蛸科（Bolitaenidae），例子：凝膠八爪魚
****** 八爪魚科（蛸科）（Family Octopodidae），例子：藍圈八爪魚
****** 玻璃蛸科（Vitreledonellidae），例子：玻璃八爪魚
****** 總科：船蛸總科（Argonautoida）
******* 異夫蛸科（Alloposidae），七胳膞鱆魚
******* 船蛸科（Argonautidae），船蛸
******* 快蛸科（Ocythoidae），Tuberculate Pelagic Octopus
******* 水孔蛸科（Tremoctopodidae），地毯鱆魚

## 註

## 睇埋

* 墨魚
* 魷魚
* 章魚燒小超人
* 幻法小魔星
* 括吐露
電器舖

**電器鋪**係賣電器嘅鋪頭。大嘅電器鋪有時都叫**電器行**。係電器鋪賣嘅都係家庭電器，即係洗衣機、雪櫃、冷氣機、電視機、DVD、鬚刨之類。買貨可以現金、信用卡或者分期付款，以前重有開戶記賬月結後數，若果係相熟大客戶。現貨分為顧客自己取貨，同埋代客送貨兩種。

電器舖有分品牌專門店、水貨專家、總代理幾種。

## 專門店
手機鋪、電腦機鋪同堆相機鋪其實都係電器舖。
麪包機

**麪包機**又叫**整麵包機**、**製麵包機**係全自動化嘅整麵包嘅電器。只要擺啲料落去，佢會幫手搓粉、發酵、焗麪包，一攞出嚟就食得。

## 史
1986年，日本松下電器推出世界第一部麵包機。之後，其他嘅牌子一路推出類似嘅麵包機。

## 參考
* http://ebake.dyn.dhs.org/Basics/DBQryDesc.asp?Name=%C4%D1%A5%BE%F7%A6n%A5%CE%B6%DC%A1H&DB=5 麵包機好嗎？]
* Canadian bread maker recipes
* Ultimate Bread Machine Recipes
* Foro con Recetas, Consejos y Trucos
曾灶財

**曾灶財**（），叫自己「**九龍皇帝**」，真名**曾財**，係香港一個塗鴉藝術家。

曾灶財雖然跛跛哋，但都成日喺街上面寫大字，觀塘區、尖沙咀天星碼頭一帶都搵到佢嘅筆跡，佢寫嘅大字多數講返自己同佢家族嘅舊時嘅嘢、根據佢自己聲稱份族譜，以前皇帝曾經御賜九龍畀佢祖先做食邑；所以佢就係「九龍皇帝」，因為咁佢成日喺街寫大字，「宣示」佢對九龍嘅「主權」，又鬧英國非法佔領咗佢嘅土地。早期佢日因為周街寫大字成日畀人拉上差館，但上到法庭次次都唔認罪，2004年10月有人拎佢嘅作品去拍賣行拍賣，賣到五萬五千蚊。二十世紀九十年代後期，有香港設計師攞曾灶財寫嘅嘢做時裝設計，確立曾灶財作為香港文化嘅代表人物之一。

## 資料來源



## 連出去

*一群香港學生記者採訪曾灶財時所拍攝的相片
*【香港廣告】SWIPE 藍威寶 九龍皇帝 曾灶財 30sec
陸克文

**陸克文**（**Kevin Michael Rudd**，）係第26任澳洲總理，同澳洲工黨前領袖。

佢出身清寒人家，原先入讀布里斯本天主教嘅Ashgrove Marist修士男校，收尾轉學去官立嘅中學，1974年中學畢咗業，成績標青，得到全年級第一，代表成班同學上臺演講，兼得DUX榮銜。之後入咗坎培拉澳洲國立大學嘅中國歷史同中國文學部，畢業摞到一級榮譽學士。佢精通中文，響大學時，佢同自己改咗個中文名叫「陸克文」。

1981年大學畢咗業，陸克文入澳洲外交部，畀派咗去瑞典斯德哥爾摩，1984年轉派北京，專門分析中國政局同經濟發展。1988年佢升到外交部助理次官。1995年佢又出任畢馬威會計師事務所嘅中國事務顧問，至1998年，佢返澳洲參政，擊敗個自由黨嘅當席議員，攞咗布里斯本嘅聯邦議席格里菲思，開始做國會議員，僅做咗一屆，2001年就被提升入前排做影子外交部長。

2006年12月4號，陸克文響黨內個領導人選舉會議度贏咗，成為21世紀第五任個工黨黨魁，票數係49對39。

響2007年初，陸克文因老婆開嗰間獵頭公司從當朝政府得到好多合約同好處，畀大把國人彈，收尾賴寅公開響電視度話要將公司賣出去，啲彈佢哋嘅人慢慢就冇咗聲氣。

2007年11月24號，澳洲舉國實行聯邦大選，工黨得咗議會嘅88個議席，聲勢好噓冚，有人形容呢個叫「陸氏人造山崩」（），佢成為第26任嘅澳洲總理。

2010年，陸克文政府提議徵收40%嘅資源盈利稅，受到礦業極力反對，陸克文亦冇咗黨內支持。其後副總理茱莉亞·基勒挑戰佢嘅領導地位，陸克文喺6月23號決定唔同茱莉亞·基勒爭總理同埋工黨黨魁地位，第二日茱莉亞·基勒就接手陸克文呢兩個位。

2010年8月嘅聯邦大選，陸克文保得住自己嘅議會席位。2010年9月，佢做咗澳洲外交部長。2012年2月響訪問美國期間宣佈唔撈外交部長。

2013年6月，陸克文喺茱莉亞·基勒手上嬴返工黨黨魁個位，同時佢亦都成功復辟澳洲總理之位。

2013年9月，工黨響失利，陸克文輸埋總理個位畀澳洲自由黨嘅。

## 參考

## 出面網頁

* 
* 
* 

類:外交官
多士爐

**多士爐**係一部用嚟烘多士嘅電器。一部現代典型兩塊式多士嘅多士爐用600至1200瓦特，1至3分鐘就烘到多士出嚟。

## 入面構造
入面有發熱絲，電經過高電阻嘅發熱絲而令發熱絲㷫烚烚，烘麵包，重有機械計時器，手動或者自動將烘好嘅麵包彈出。
電動牙刷

**電動牙刷**係用電推動牙刷。個刷頭通常震得好快。可以係上下郁，左右轉。 

## 史
武漢國際機場

**武漢天河國際機場**而家係成個華中地區最大嘅機場，最初響1991年投入使用。

## 連出去
*武漢天河國際機場嘅官方網站
*World Aero Data網站提供嘅技術參數